
AI  domnului  e  pământul. 

«Al  Domnului  este  pământul  şi  plinirea  lui ;  lumea 
şi  toţi  ceice  locuesc  intr'ânsa»  (Psalm  23,  1).  Mare  vorbă 
e  aceasta!  Cine-o  mai  poate  crede  astăzi?  De  unde  să 
iai  atâta  credinţă,  văzând  celece  se  petrec  pe  pământ? 
îmi  stă  mintea  în  loc  când  mă  cuget  şi  numai  la  cele 
ce  le-am  cetit  astăzi  în  ziare.  Dela  răsărit  şi  apus,  dela 
mează-noapte  şi  miază-zi  vin  ştiri  despre  întâmplări,  a 
căror  icoană  mă  îngrozesc  să  mi-o  imaginez  cu  fantazia. 
Lupte  pe  pământ  şi  sub  pământ,  pe  mare  şi  sub  mare, 
pe  vârful  stâncilor  şi  în  înălţimile  văzduhului...  Dealungul 
graniţelor  celor  mai  civilizate  state  ale  lumii,  milioane 
de  oameni,  toţi  în  floarea  tinereţii  şi  în  puterea  bărbăţiei, 
stau  încleştaţi  într’o  crâncenă  încăerare,  gata  să  se  ră¬ 
pună  unii  pe  alţii  prin  cele  mai  ucigătoare  arme  pe  cari 
le-a  putut  născoci  tehnica  modernă.  Cetesc  că  pe  frontul 
apusean,  tocmai  în  zilele  când  creştinătatea  apuseană 
serba  Naşterea  Domnului,  a  avut  loc  un  «viu  foc  de 
artilerie».  Pe  frontul  răsăritean  s’a  început  o  îndârjită 
«ofensivă».  —  Pretutindenea  ură,  răutate,  cruzime,  sânge! 
—  Alături  de  aceste  întristătoare  ştiri  din  răsboiu  am 
mai  cetit  în  jurnalele  de  astăzi  dări  de  seamă  despre 

certe  şi  învrăjbiri  politice,  vorbârii  uşoare  despre  nimicuri, 
anunţuri  despre  distracţii  şi  plăceri,  de  cari  nu  se  poate 
lipsi  nici  acum  lumea  care  trăeşte  în  dosul  fronturilor 
de  luptă.  Lasă  să-ţi  treacă  toată  scenăria  aceasta  pestriţă 
pe  dinaintea  ochilor  sufletului  şi  apoi  repetă  cuvintele 
psalmistului :  «Al  Domnului  este  pământul».  Crezi  tu 
aceasta? 

Sunt  multe  felurile  mizeriei;  dar  toată  mizeria,  de 
care  am  auzit  ori  am  cetit  vre- odată,  există  pe  pământ. 
In  multe  chipuri  se  manifestă  răul;  dar  toate  mani¬ 
festările  ascunse  şi  făţişe,  rafinate  şi  brutale  ale  răului, 
ale  păcatului  şi  nelegiuirii  le  poţi  întâlni  pe  pământ. 
Şi  despre  acest  pământ  se  spune  că  «al  Domnului 
este».  Pe  ce  se  întemeiază  o  asemenea  credinţă? 

Poate  pe  aceea  că  Dumnezeu  a  creat  şi  zidit  pă¬ 
mântul?  Dar  ce-mi  foloseşte  acest  adevăr,  când  ştiu 
bine,  că  Dumnezeu  n’a  creat  pământul  aşa  cum  ni-se 
înfăţişează  el  astăzi?  In  cartea  facerii  lumii  cetim  cu¬ 
vintele:  «şi  a  văzut  Dumnezeu  toate  câte  a  făcut  şi 
iată  erau  bune  foarte».  Dar  cine  poate  avea  atâta  opti- 
nism,  ca  să  zică  astăzi  despre  pământ  şi  despre  celece 
se  petrec  pe  dânsul,  că  sunt  «bune  foarte»?  Cruda 
realitate,  ce  ni-se  desfăşoară  înaintea  ochilor,  ne-ar  trezi 
repede  dintr’o  astfel  de  ameţeală.  Această  realitate  ne 
spune  într’un  mod  prea  dureros,  că  pământul  nu  este 
aşa  cum  ar  trebui  să  fie,  că  pe  lângă  voinţa  lui  Dum¬ 
nezeu  pe  pământ  stăpâneşte  şi  o  altă  voinţă.  Mie  mi-se 
pare  că  această  voinţă  a  pătruns  adânc  în  vieaţa  oame¬ 
nilor  şi  chiar  în  vieaţa  naturii  (Romani  8,  19 — 22). 

Ce  vom  zice  dar,  că  Dumnezeu  a  părăsit  pământul 
şi  nu  mai  poartă  grijă  de  el?  Să  nu  fie! 

In  vecii  vecilor  va  rămânea  adevărat  cuvântul :  «Al 
Domnului  este  pământul  şi  plinirea  lui;  lumea  şi  toţi 

ceice  locuiesc  într’ânsa».  Ce  e  drept  în  sute  şi  mii  de 
locuri  noi  nu  simţim  aceasta.  E  multă  răceală,  multă  înstrăi¬ 
nare  de  Dumnezeu  şi  mult  întunerec  pe  pământ.  Există 
însă  un  punct,  unde  simţim  cu  toată  claritatea  şi  puterea, 
că  totuşi  «al  Domnului  este  pământul».  Acest  prunc 
este:  firistos.  Pentrucă  Hristos  a  venit  pe  pământ,  putem 
să  credem  cuvântul  psalmistului.  Dumnezeu  a  trimis  pe 
pământ  ceeace  a  avut  mai  iubit.  A  trimis  pe  Fiiul  său 
în  mijlocul  întunerecului  şi  a  mizeriilor  pământului.  Şi 
Fiiul,  venind,  a  vestit  că  Tatăl  iubire  este.  Au  fost  vre¬ 
muri,  când  se. credeâ  că  fiinţa  lumii  constă  din  apă  şi 
foc.  Altă  dată  se  credeâ  că  numerii  formează  substratul 
lumii.  Nu  de  mult  .se  spunea,  că  lumea  e  materie  şi 
putere.  Hristos  a  avut  eroismul  să  ne  spună,  că  acel 
ultim  temeiu,  pe  care  oamenii  îl  caută  în  taina  lumii,  acel 
mare  şi  nepătruns  Dumnezeu  e  iubire,  şi  că,  prin  urmare, 
în  iubire  este  a  se  căută  şi  ţinta  vieţii  omeneşti.  Măreaţă 
solie!  Oare  Hristos  n’a  văzut  relele  şi  durerile  creaturii? 
Ba  le-a  văzut;  doar  ca  să  ne  izbăvească  din  rele  a  venit. 
Le-a  cunoscut  bine,  şi  totuşi  a  venit  cu  solia  că  Dum¬ 
nezeu  iubire  este.  Ba  mai  mult:  prin  venirea  Sa  ni-a 
dat  cea  mai  convingătoare  dovadă,  că  Domnul  n’a  uitat 
pământul,  ci  îl  iubeşte  cu  iubirea  sa.  cea  mântuitoare. 
Gândiţi-vă  la  un  părinte,  care  pe  unicul  său  fiu  îl  pune 
în  mânile  duşmanului  său  şi-i  zice:  «iată  chezăşia  iubirii 
mele  faţă  de  tine!»  Această  chezăşie  ni-a  dat-o  şi  Dum¬ 
nezeu.  Deodată  cu  ea  ni-a  dat  şi  credinţa,  că:  «Al 
Domnului  este  pământul». 

Fără  de  această  credinţă  ar  fi  grea  vieaţa.  Ori  am 
cădea  în  apele  tulburi  ale  pesimismului,  ale  desperării  — 
ori  ne-am  aruncă  în  braţele  plăcerilor.  In  ambele  cazuri 
ne-am  găsi  pe  un  drum  fără  ţintă  şi  care  duce  într’un  abiz. 
Drumul  pierzării.  Dar  dacă  al  Domnului  este  pământul, 

o!  atunci  în  numele  Domnului  vom  îndura  orice  am 
avea  de  îndurat.  Numai  Dumnezeu  să  nu-1  fi  părăsit, 
atunci  toate  se  vor  întoarce  spre  bine.  Căci  a  Lui  este 
împărăţia  şi  puterea  şi  mărirea,  în  veci.  Va  sosi  ceasul, 
când  se  va  vădi  acest  lucru.  Atunci  va  răsări  lumina, 
care  va  lumină  totul. 

Şi  încă  ceva.  Dacă  al  Domnului  este  pământul, 
atunci  să  ne  împlinim  datoria  vieţii  cu  toată  credinţa 
şi  iubirea.  Indiferent  de  recunoştinţă  ori  nerecunoştinţa 
altora  şi  chiar  de  succesul  ori  nesuccesul  momentan  al 
lucrării  noastre.  Noi  avem  de  a  face  cu  Dumnezeu  In 
numele  Lui  şi  în  ogorul  Lui  ne  găsim  la  lucru.  Şi  dacă  al 
Domnului  este  pământul,  atunci  nimic-nimic  nu  se  pierde 
din  celece  le-am  făptuit  pătrunşi  de  credinţă  în  Dumnezeu 
şi  de  iubire  faţă  de  fraţii  noştri.  Nici  un  grăunte  nu  va 
fi  lipsit  de  binecuvântarea  Lui.  De  aceea,  iubiţi  cetitori, 
pânăce  este  ziuă  (Ioan  2,  4)  să  sămănăm  sămânţă  bună 
pe  acest  pământ  întunecos.  El  este  al  Domnului.  Şi 
Domnul  nici  o  sămânţă  bună  nu  va  lăsa-o  să  piară  în 
deşert.  Intipăriţi-vă  adânc  în  inimi  cuvintele  maestrului 
A.  Vlăhuţă: 

«Nebiruit  e  omul  ce  luptă  cu  credinţă! 

El  ştie  că  pe  lume  nimic  zadarnic  nu-i! 

Că,  dincolo  de  truda  şi  jertfa  clipei  lui. 

In  taină  vremea  ţese  la  sfânta  biruinţă; 

Că  vuetele  toate  visează  armonie. 

Că...  este  dreptate  şi...  trebuie  să  vie ! 

Nichita  Albu. 

Predică  de  Crăciun. 

«Mărire  întru  cei  de  sus  lui 
—  Dumnezeu,  şi  pe  pământ  pace, 
între  oameni  bună  voire». 

(Ev.  Luca  c.  2  v.  14). 

Iubiţi  creştini!  Sunt  aproape  2000  de  ani,  de 
când  aceste  dumnezeeşti  cuvinte  au  fost  aduse  oame- 
nilor  de  o  ceată  de  îngeri,  ca  o  prorocie  sfântă,  cerească, 
asupra  unui  prunc  nou  născut  în  ieslea  unei  peşteri  de 
lângă  Vifleemul  Iudeii. 

Ce  profeţie  adâncă  şi  nepătrunsă  încă  de  mintea 
şi  inima  oamenilor,  când  şi  astăzi  încă,  după  aproape 
2000  de  ani  dela  vestirea  ei,  şi  mai  cu  samă  astăzi,  ea 
ne  apare  încă  tot  o  taină  prea  puţin  deslegată.  ...«Şi  pe 
pământ  pace,  între  oameni  bună  învoire»... 

Ce  înseamnă  vorbele  acestea  cântate  de  îngeri  la 
naşterea  Mântuitorului  Hristos?  Unde  e  pacea?  Unde 
e  bunavoire  dintre  oameni  ?  O,  ce  răspuns  dureros, 
acum  după  aproape  2000  de  ani... 

Ori  unde  îmi  întorc  privirea,  înţâlnesc  ochi  strălu¬ 
citori  în  lacrimi,  din  toate  părţile  îmi  pătrund  în  auz 
şoapte  de  durere,  glasuri  înăbuşite,  din  cari  să  încheagă 
un  singur  cuvânt,  o  singură  dorinţă:  pace! 

Sunt  aproape  2000  de  ani,  de  când  a  venit  în  lume 
pacea,  dar  lumea  nu  a  primit-o,  s’a  ferit  de  ea,  iar  astăzi 
o  caută  peste  tot  locul.  O  caută  şi  va  căuta-o  încă 
mult... 

«Să  vă  iubiţi  unul  pe  altul,  cum  şi  eu  am  iubit  pe 
voi»  zice  Isus,  împăratul  păcii  (loan,  15,  12),  dar  oamenii 
nu  I’au  ascultat  atunci  şi  nu-1  ascultă  nici  azi.  învăţă¬ 
turile  lui  le  ştiu  creştinii  noştri  şi  zic,  că  sunt  frumoase, 
bune  şi  folositoare,  dar  nu  le  urmează.  Pentru  ce?  Pentrucă 

s’au  amăgit  mai  mult  cu  cele  lumeşti  şi  au  uitat  de  cele 
duhovniceşti;  s’au  legat  prea  mult  de  trup  —  şi  au  uitat  de 
suflet;  şi-au  agerit  şi  luminat  numai  mintea,  iar  inima  le-a 
rămas  deşartă,  locaş  al  tuturor  păcatelor. 

Unde  voi  află  dar  pacea?  In  bogăţiile  şi  averile 
lumii?  Nu!  In  plăcerile  trupului?  Nu!  Oare  în  iscusinţa  minţii 
cea  de  minuni  iscoditoare?  Nici  aci.  Poate  în  mărirea 
şi  puterea  împăraţilor?  O  nu,  nu,  nici  acolo.  Unde  dar? 

Veniţi  cu  mine,  iubiţi  creştini,  şi  vom  află  pacea. 

Eră  pe  vremea  domniei  împăratului  roman  Octavian 
August,  a  cărui  stăpânire  se  întindea  şi  prin  Africa, 
peste  ludeea  şi  celelalte  părţi  ale  Palestinei  locuite  de 
jidovi.  Acest  împărat,  voind  să  ştie  câte  suflete  are  sub 
cârma  sa,  a  poruncit  să  se  facă  o  numărare  a  poporului 
din  toată  împărăţia,  îndatorând  pe  fiecare  supus  să  meargă 
în  cetatea,  din  care  i  se  trăgea  neamul,  şi  acolo  Să  se 
scrie.  Cum  ieşi  porunca  împărătească,  o  fierbere  şi  o 
învălmăşală  de  oameni  se  porni  îndată  în  toate  părţile. 
Cete  de  călători  întâlniai  peste  tot  locul ;  dar  mai  cu 
seamă  în  oraşe  eră  o  îndesuială  de  neînchipuit.  —  O 
lume  pestriţă  sosită  din  diferite  ţinuturi,  inundă  şi  ce¬ 
tatea  Vifleem  de  lângă  Ierusalim.  In  scurt  timp,  toate 
casele  de  oaspeţi,  toate  localurile  destinate  pentru  dru¬ 
meţi  fură  ocupate,  şi  lumea  tot  mai  curgea.  In  una  din 
zile  sosesc  în  oraş  doi  drumeţi,  un  bărbat  mai  în  vârstă, 
şi  o  femeie  tineră,  de  o  frumseţă  rară.  Sunt  obosiţi  de 
lunga  cale,  ce  au  făcut  tot  pe  jos,  iar  femeia  nu-şi  ştiâ 
ceasul,  în  care  avea  să  nască.  Zadarnică  le-a  fost  um¬ 
blarea  prin  cetate,  căci  nicăiri  nu  au  aflat  loc  de  adăpost 
peste  noapte. 

In  amurgul  tainic  şi  liniştit  al  înserării,  iată-i  că 
ies  din  oraş  cu  feţele  îngrijorate.  Ei  cercetează  cu  privire 
ageră  împrejurimea,  căutând  un  loc  de  odihnă  şi  sălaş 

femeii  căreia  îi  sosise  ceasul.  Deodată  îşi  îndreaptă  paşii 
spre  o  colină,  nu  tocmai  departe  de  oraş.  Acolo  se 
vedea  o  peşteră,  în  care  păstorii  îşi  adăposteau  vitele 
pe  timpuri  de  ploi  şi  viscole.  La  aceasta  au  grăbit  şi 
aflându-o  goală,  au  rămas  în  ea.  Noaptea  îşi  întinse 
vălul  ei  de  întunerec  preste  tot  cuprinsul  zării.  In  cetate 
lumea  vuia  încă,  dar  obosită  de  frământările  zilei  amuţi  în 
curând,  şi  tot  oraşul  să  adânci  în  somn.  Era  o  noapte 
senină,  plină  de  farmec  şi  pace  dumnezeiască.  Pe  bolta 
albastră  a  ceriului,  mii  şi  mii  de  stele  străluciau  ca  tot 
atâtea  făclii  de  aur  aprinse.  In  văzduh  plutea  o  linişte 
adâncă,  dar  dulce,  mângăioasă,  uşurătoare  de  suflet. 

Deodată,  o  lumină  orbitoare  pătrunde  întunerecul 
nopţii  şi  deasupra  peşterii  se  arată  o  stea  strălucitoare, 
care  cu  belşugul  ei  de  raze,  învălue  ca  întPun  scutec 
de  aur,  un  prunc  mic,  culcat  în  iesle.  Pe  raza  ei  curată, 
cete  de  îngeri  se  scoboară  spre  acel  locaş,  umplând  văz¬ 
duhul  cu  cântarea  cerească:  «Mărire  întru  cei  de  sus 
lui  Dumnezeu,  şi  pe  pământ  pace,  între  oameni  bună 
voire».  Iată  şi  păstorii  cu  cântări  de  laudă,  iată  şi  trei 
crai  dela  răsărit  cu  aur,  smirnă  şi  tămâie  se  închină, 
preamărind  pe  Dumnezeu.  înţelegeţi,  iubiţilor,  minunea 
cerească?  Plinirea  vremii  eră  sosită,  când: 

«Pre  Fiul,  în  al  său  nume, 

«Tatăl  l-a  trimes  în  lume, 

«Să  se  nască,  şi  să  crească, 

«Să  ne  mântuiască».  (Colindă). 

Iar  naşterea  lui  Isus  Hristos  cum  a  fost?  Aţi  auzit-o 
din  sf.  evanghelie  a  zilei  de  astăzi.  «Iată- ne  la  leagănul 
păcii !» 

Acum  să  vedem,  iubiţilor,  pentru-ce  praznicul  zilei 
de  astăzi  e  atât  de  însemnat?  Căci  dacă  nu  ar  aveâ 
deosebită  însemnătate  pentru  întreaga  omenime,  ar  fi 

de  prisos  toată  bucuria,  ce  o  simt  creştinii  ia  Naşterea 
Domnului,  şi  toată  pompa,  toată  serbarea  cea  strălucită 
a  acestor  zile  ar  fi  fără  nici  un  rost 

Eră  obiceiu  vechiu  la  unii  împăraţi,  ca  atunci,  când 
li  se  năştea  vre-un  moştenitor,  în  semn  de  deosebită 
graţie,  pentru  fericitul  eveniment  prea  îmbucurător,  să 
deschidă  uşile  temniţelor  şi  pe  mulţi  robiţi  să  i  scoată 
iară  la  lumina  zilei.  —  Bucuria  eră  mare  în  toată  îm¬ 
părăţia  aceea. 

Cât  de  mare  trebue  să  fie  însă  bucuria  noastră,  dacă 
ne  gândim,  că  neamul  omenesc,  ce  gemea  de  mii  de 
ani  în  robia  întunerecului  şi  a  necunoştinţei  de  adevăr, 
prin  naşterea  lui  Hristos  a  fost-  adus  la  lumina  cuno¬ 
ştinţei,  la  aflarea  credinţei  celei  adevărate,  la  credinţa 
în  un  singur  Dumnezeu,  cel-ce  în  trei  feţe  este  închinat 
şi  mărit:  Tatăl,  Fiul  şi  Duhul  sfânt 

Iar  dacă  ne  gândim,  că  strămoşii  noştri,  cu  toţi 
urmaşii  lor,  erau  ţinuţi  de  mii  de  ani  în  umbra  morţii, 
în  legăturile  iadului,  şi  din  această  cumplită  osândă  — 
numai  venirea  în  lume  a  Fiului  lui  Dumnezeu,  a  Dom¬ 
nului  nostru  Isus  Hristos,  i-a  putut  eliberă,  trebuie  să 
simţim  o  deosebită  bucurie  sufletească.  Dar  mai  mult 
să  ne  bucurăm  de  faptul,  că  prin  Mântuitorul  Hristos, 
am  ajuns  noi  oamenii  iară  în  legătură  sfântă  cu  Dum¬ 
nezeu,  Tatăl  nostru  cel  ceresc,  ai  cărui  fii  suntem, 
după  chip  şi  asemănare  făcuţi;  iar  de  suntem  fii,  şi 
moşteni  suntem  ai  împărăţiei  Lui,  după  cum  ne  spune 
Pavel,  apostolul  neamurilor. 

lată  dar,  iubiţilor  că  praznicul  zilei  de  azi  este  mai 
însemnat  ca  altele,  ba  ch’ar  cel  mai  însemnat,  căci  el 
este  izvorul,  din  care  au  răsărit  toate  celelalte  praznice. 
Dacă  nu  se  năştea  Hristos,  nu  eră  nici  înviere,  iar  dacă 
nu  era  înviere,  nu  ar  fi  nici  vieaţa  de  veci.  «Eu  sunt 

învierea  şi  vieaţa,  cel-ce  crede  în  mine  viu  va  îi»  —  zice 
Isus  cătră  Marta,  sora  lui  Lazar.  Dacă  nu  s’ar  fi  po- 
gorît  Hristos  pe  pământ,  noi  nu  ne-am  putea  înaltă  la 
cer.  Venirea  Lui  în  lume  e  scara  cea  minunată,  văzută 
de  Iacob  în  vis,  pe  care  pogorîndu-se  Dumnezeu  a  ri¬ 
dicat  pe  om  la  sine. 

Veniţi  şi  noi  iubiţilor,  să  urcăm  astăzi  încă  o  treaptă 
din  scara  cerească,  şi  să  căutăm  a  ne  apropia  mai  mult 
de  Dumnezeu.  Dar  cum  să  ne  înălţăm?  Cu  inima,  cu 
gândul. 

Deschide  creştine,  cămara  inimei  tale.  şi  vezi  ce  se 
află  în  ea?  Aur  sau  tină.  Cercetează-ţi  şoaptele  sufle¬ 
tului  şi  gândul  şi  vezi  de  te  poţi  înălţă  spre  cer,  ori  te 
trag  în  jos  spre  pământ.  Aruncă  o  ochire  înlăuntrul  tău 
şi  vezi  ce  zace  acolo:  iubirea  sau  ura?  Pacea  sau  vrajba? 
Binecuvântarea  sau  blăstemul?  Şi  după  răspunsul  ce-ţi, 
va  da  conştiinţa  ta,  să  te  socoteşti,  cât  eşti  de  aproape 
sau  de  departe  de  Dumnezeu? 

Gândeşte- te  la  vieaţa  ce  ai  petrecut  până  acum,  şi 
vezi  după  ale  cui  învăţături  ai  trăit? 

Isus  a  zis:  «iubeşte  pe  deaproapele  tău,  ca  pe  tine 
însuţi»  ba  a  zis  mai  mult:  «iubiţi  pe  vrăşmaşii  voştri, 
şi  faceţi  bine  ceior*ce  vă'  urăsc  pe  voi».  (Luca  6.  v. 
27).  Tu  creştine,  spune  mi  cum  ai  îndeplinit  porunca 
aceasta  ?  De  câteori  ai  fost  la  judecată  şi  pe  Ia  advocaţi 
cu  deaproapele  tău,  pentru  vorbe  şi  lucruri  de  nimica  chiar? 

lată  şi  aici  pacea,  cum  ai  umblat  după  ea? 

Isus  a  zis:  «nu  vă  adunaţi  vouă  bogăţii  pe  pământ, 
ci  vă  strângeţi  mai  bine  comoară  în  cer,  că  :unde  este 
comoara  voastră,  acolo  este  şi  inima  voastră».  (Matei 
6  v.  19—21).  Care  din  creştinii  zilelor  noastre  bagă  în 
seamă  porunca  aceasta?  Ba  nu  pot  adună  atâta,  cât  ar 
dori!  Nici  odată  nu  au  avere  destulă,  nici  odată  nu  au 
bani  de  ajuns. 

Toată  truda,  toată  frământarea  zilelor  noastre,  pare 
că  nu  are  alt  scop  decât  îmbogăţirea.  Şi  ce  e  mai  du¬ 
reros  pentru  îndestularea  acestei  patimi,  unii  îşi  uită  de 
cinste,  îşi  uită  de  ruşine,  îşi  uită  de  frica  oamenilor  şi-şi 
uită  chiar  de  Dumnezeu.  Avere,  băgăţie  vreau  şi  apoi 
am  de  toate,  aşa  auzi  pe  mulţi  zicând.  «Nebune  —  zice 
Hristos  acestora  —  dar  atunci  când  vei  fi  mai  bogat 
vei  muri,  iar  cele  strânse  ale  cui  vor  fi?»...  Ai  fost 
bogat  pe  pământ,  dar  ce  duci  cu  tine  dincolo  de  mor¬ 
mânt?...  Blăstemul  acelora,  pe  cari  i-ai  neîndreptăţit,  la¬ 
crimile  slugilor  şi  lucrătorilor,  a  căror  plată  o  ai  ţinut, 
ocara  săracilor,  pe  cari  i-ai  gonit  dela  uşa  ta,  aceştia  îţi 
vor  fi  martori  la  judecata  ce  te  aşteaptă.  Dar  pacea?... 
Căutat-ai  pacea,  ca  să  o  urmezi,  în  alergarea  ta  după 
averi  ? ! 

«Pe  cum  voiţi  să  facă  voauă  oamenii,  faceţi  şi  voi 
lor  asemenea».  (Luca  6.  v.  31,  36).  «Fi  ţi  milostivi  pre¬ 
cum  şi  Tatăl  vostru  milostiv  este»...  «Că  de  nu  veţi 
iertă  oamenilor  greşalele  lor,  nici  Tatăl  vostru  cel  ce¬ 
resc  nu  va  iertă  vouă  greşalele  voastre».  înţelegeţi  în¬ 
văţătura  aceasta,  iubiţi  creştini!?  Ce  isvoreşte  din  cu¬ 
vintele  acestea  ale  Iui  Isus?  Au  nu  pacea?  Nu  bună 
învoirea  ? . . . 

Tu,  care  tai  hoţeşte  din  brazdele  fratelui  tău,  tu 
care  lăcomeşti  la  rodurile  de  pe  moşia  vecinului  tău,  tu 
care  batjocoreşti  şi  vorbeşti  de  rău  pe  tovarăşii  tăi,  şi 
voi  toţi,  cari  faceţi  rele  unul  altuia,  gândi  ţi- vă  mai  în- 
tâiu,  cum  v’ar  veni  vouă,  când  ar  face  altui  voauă  aceea 
ce  voi  faceţi  deaproapelui  vostru? 

O  creştinilor,  voi  în  toată  ziua  ziceţi:  «şi  ne  iartă 
nouă  greşalele  noastre,  pe  cum  iertăm  şi  noi  greşiţilor 
noştri»...  adecă,  voi  cereţi  iertare,  făgăduind  iertare;  deci 
nu  uitaţi,  că  aşa  veţi  luă  şi  voi  iertarea,  precum  o  veţi 


-  307  - 


şi  da!  Dar  pacea?...  înţelegeţi  acum  unde  este  pacea? 
In  inima  şi  în  sufletul  omului!  «Pace  las  vouă,  pacea 
mea  dau  voauă;  nu  precum  lumea  dă,  eu  dau  voauă» 
(loan  14  v.  27)  a  zis  Isus,  isvorul  păcii  şi  al  vieţii. 

O  Isuse,  pentru  ceai  venit  în  lume?  Pentru  ce  ai 
suferit  ocara  oamenilor?  pentru  ce  ai  răbdat  moartea 
pe  cruce?  Lumea  sărbează  astăzi  naşterea  Ta,  căutăm 
pacea ...  - 

O,  ce  ironie  crudă:  «lumina  a  venit  în  lume,  dar 
oamenii  au  iubit  întunerecul  mai  mult  decât  lumina» 
(loan  c.  3.  v.  19.)  că  faptele  lor  rele  erau... 

Judecaţi  şi  voi,  oare  ce  putea  face  Dumnezeu  mai 
mult  pentru  om,  ca  să-I  aducă  la  vieaţa  şi  fericirea  cea 
adevărată,  decât  ceeace  a  făcut?  «Că  aşa  a  iubit  Dum¬ 
nezeu  lumea,  încât  pe  Fiul  său  cel  unul  născut  l-a  tri¬ 
mis  în  lume,  ca  tot  celce  crede  in  El  să  nu  peară,  ci 
să  aibă  vieaţa  de  veci»  (loan  3  v.  16.).  Şi  ce  puteâ  face 
Isus  mai  mult  pentru  mântuirea  omului,  decât  aceea  ce 
a  făcut?  .S’a  adus  pildă  vie  de  dragoste,  de  pace  şi 
bună  învoire.  Ba  mai  mult,  s’a  adus  jertfă  de  împăcare.  El 
a  fost  întruparea  acelei  cântări  îngereşti,  în  El  s’a 
plinit  acea  prorocie  cerească,  vestită  de  îngeri  la  naş¬ 
terea  Lui. 

Şi  dacă  o  parte  a  lumei,  astăzi  geme  de  durere 
şi  cu  lacrimi  de  jale  oftează  după  pace,  vina  e,  că  oa¬ 
menii  şi  astăzi,  după  aproape  2000  de  ani,  prea  puţin 
înţeleg  pe  Hristos,  şi  îi  urmează  şi  mai  puţin.  Dacă 
pacea  lui  Hristos  ar  fi  locuit  în  inima  oamenilor,  astăzi 
nu  am  avea  jalea  şi  tânguirea  cea  amară,  de  care  sun¬ 
tem  cuprinşi.  Dacă  evanghelia  lui  Hristos  ar  lumină 
mintea  şi  ar  încălzi  sufletul  oamenilor,  nu  s’ar  întâmplă 
grozăviile,  ce  se  petrec  astăzi  în  lume.  Dumnezeu  a  dat 
omului  minte  şi  pricepere  ca  să-l  cunoască  şi  inima  ca 

să-l  iubească.  Iar  omul  ce  a  făcut?  Cu  mintea  a  cău¬ 
tat  să  cunoască  şi  cuprindă  mai  mult  lumea,  decât  pe 

Dumnezeu,  i-ar  cu  inima  s’a  legat  mai  mult  de  cele  pă¬ 

mânteşti,  decât  de  cele  cereşti.  Ce  vom  zice  dar  despre 
celece  se  petrec  astăzi?  De  unde  a  venit  acest  răsboi 
cumplit?  De  unde  această  pustiire  grozavă?  Dela  oa¬ 
meni  e,  sau  dela  Dumnezeu?  Dela  oameni,  însă  cu  voia 
lui  Dumnezeu.  E  o  arătare  grozavă  aceasta,  şi  plină 

de  înţeles,  pentru  toţi  aceia,  cari  au  ochi  ca  să  vadă, 

urechi  ca  să  audă,  şi  minte  ca  să  înţeleagă. 

Preste  bubuitul  tunurilor,  preste  ropotul  puştilor  şi 
preste  flăcările  mistuitoare  ale  focului  străbate  un  glas 
tainic,  ca  adierea  unui  vis,  e  glasul  blândului  Isus,  care 
adânc  mâhnit  de  celece  vede  petrecându  se  între  oa¬ 
meni,  ne  întreabă  plângând;  pentruce  am  purtat  cu¬ 
nuna  de  spini?  Pentruce  am  fost  răstignit?  Ce  s’a  ales 
din  iubirea  mea?  Ce  a-ţi  făcut  cu  pacea  mea?  Poruncă 
noauă  am  dat  voauă,  ca  să  vă  iubiţi  unul  pe  altul  cum 
şi  eu  am  iubit  pe  voi,  unde  este  astăzi  iubirea  mea? 
Pacea  mea  am  dat  vouă,  unde  este  astăzi  pacea  mea?... 

O  omule,  care  cu  mintea  ta  sumeaţă  te  înalţi  acum 
preste  norii  cerului,  căutând  să  cunoşti  toate  tainele  firii, 
cunoaşte  astăzi  câtă  deşertăciune  ascunde  toată  iscu¬ 
sinţa  ta!...  Ai  cucerit  pământul,  stăpâneşti  apa,  acum 
ţi  ai  supus  şi  văzduhul,  dar  pe  urma  ta  ce  răsare?... 
Pustiire,  jale  şi  amar... 

O  omule,  pe  care  Dumnezeu  te  a  făcut  numai  cu 
puţin  mai  micşorat  decât  îngerii,  astăzi  eşti  mai  pe  jos 
decât  fiarăle;  că  nici  lupii,  nici  leii,  nici  chiar  hienele 
şi  nici  o  fiară  sălbatică  nu  să  mâncă  una  pe  alta,  nu  să 
sfâşie  una  pe  alta,  numai  tu,  o  chipul  şi  asămânarea  lui 
Dumnezeu,  întreci  în  cruzime  pe  toate  fiarăle  pămân¬ 
tului  ! 


Iubiţi  creştini,  în  arătarea  aceasta  grozavă  să  cu¬ 
noaşteţi  mâna  lui  Dumnezeu,  să  cunoaşteţi  certarea  lui 
Dumnezeu,  dar  mai  mult:  să  cunoaşteţi  dreptatea  lui. 
Oamenii  în  timpurile  din  urmă  şi-au  cam  uitat  de  Dum¬ 
nezeu.  Bunurile  pământeşti  şi  plăcerile  lumii  le-au  um¬ 
plut  inima  şi  le-a  robit  mintea.  Dumnezeu  nu  a  mai  pu¬ 
tut  află  loc  în  sufletul  omului,  că  eră  cuprins  de  toată 
grija  cea  lumească.  Nimic  vecinie,  nimica  sfânt,  decât 
deşertăciune.  A  trebuit _să  vină  acest  cumplit  măcel,  ca 
să  deschidă  iar  inima  şi  să  lumineze  mintea  oamenilor, 
arâtându-le  cât  de  mică  şi  de  neînsemnată  e  vieaţa  a- 
ceasta,  şi  cât  de  netrebnice  sunt  bunurile  lumeşti,  în 
faţa  marilor  evenimente,  prin  cari  se  descoper  mărirea, 
puterea  şi  dreptatea  lui  Dumnezeu.  Acum  să  scoatem, 
iubiţilor,  învăţătura  creştinească,  singura  adevărată  şi  fo¬ 
lositoare  din  toate  cele  spuse  până  aici,  în  legătură  cu 
praznicul  Naşterii  Domnului. 

Ce  vom  învăţă  din  sălăşluirea  fiului  lui  Dumnezeu 
în  peşteră?  Oare  nu  se  putea  naşte  El,  împăratul  ceru¬ 
rilor,  într’un  palat  de  aur,  încun jurat  de  cea  mai  strălu¬ 
cită  pompă  şi  mărire?  a  trebuit  chiar  în  iesle  dobito- 
cească  să  fie  culcat?  Da,  aşa  a  binevoit  Dumnezeu,  ca 
să  arete  oamenilor,  că  nu  în  bogăţia  şi  strălucirea  lu- 
mei  stă  adevărata  fericire,  ci  în  cureţenia  sufletului  blând 
şi  umilit,  adeverind  cuvintele  psalmistului,  ce  zice: 
«inima  înfrântă  şi  smerită  Dumnezeu  nu  o  va  urgisi». 
(Ps.  50.  v.  17.)  lată,  cât  de  neputincioasă  şi  deşartă  este 
toată  mărirea  pământească,  ne-o  dovedeşte  cu  prisos 
soartea  celor  2  regi,  rămaşi  astăzi  fără  ţară  şi  fără  po¬ 
por.  Ce  a  folosit  regelui  din  Belgia  şi  regelui  din  Sâr- 
bia  strălucirea  în  care  s’au  născut  şi  au  trăit?  Astăzi 
sunt  nişte  fugari,  —  ce  pribegesc  prin  alte  ţări  —  cău- 
tându-şi  undeva  adăpost;  dar  dreptatea  lui  Dumnezeu 
este  dreptate  in  veac  şi  cuvântul  Lui  adevărul. 


Prin  aceasta  pare  a  zice  Dumnezeu:  «o  omule  nu 
te  încrede  în  bogăţiile  lumii,  căci  deşertăciune  este  toată 
strălucirea  pământească!»  Iar  Isus  ne  şopteşte  plin  de 
iubire:  «învăţa-ţi  dela  mine  că  sunt  blând  cu  sufletul  şi 
smerit  cu  inima».  (Matei  11  v.  29.)  Aici  este  isvorul 
păcii,  iubiţilor  creştini,  din  care  trebue  să  bea  toţi  aceia, 
ce  voiesc  să  aibă  fericirea  vieţii  acesteia  şi  a  celei  vii¬ 
toare.  Când  Isus  va  domni  în  inimile  oamenilor  cu  sme¬ 
renia  lui,  cu  pacea  lui  şi  cu  iubirea  lui,  când  şi  cei  mari, 
cari  conduc  şi  hotărăsc  soartea  popoarelor,  împăraţii, 
regii,  miniştrii  şi  toţi  diplomaţii,  cum  se  numesc  ei,  în 
lucrările  lor  vor  ţineâ  samă  şi  de  evangelia  lui  Hristos, 
atunci  se  va  ivi  şi  pacea  cea  adevărată.  Când  împărat 
nu  va  mai  lăcomî  la  împărăţia  vecinului  său,  când  popor 
nu  va  mai  subjugă  şi  apăsă  pe  alt  popor,  când  iubirea 
lui  Dumnezeu  şi  a  deaproapelui  va  fi  desăvârşită,  când 
toţi  se  vor  socoti  de  fiii  aceluiaş  ceresc  Părinte  şi  deci 
de  fraţi  cu  bună  învoire  unul  faţă  de  altul,  atunci  va  veni 
şi  pacea  lui  Hristos,  fără  de  care  pacea  lumii  nici  odată 
nu  va  fi  statornică. 

Şi  acum  cuvine-se  şi  nouă,  iubiţi  creştini,  ca  pe 
lângă  cântările  de  laudă  şi  preamărire  ce  le- am  înălţat 
astăzi,  să  aducem  şi  daruri  împăratului  păcii  «care  pen¬ 
tru  noi  oamenii  şi  a  noastră  mântuire  —  astăzi  —  s’a 
pogorît  din  cer».  Să  deschidem  comoara  inîmei  noastre 
şi  iubirea  curată  să  i-o  dăm  dar,  drept  aur,  şi  va  fi  de 
mai  mult  preţ,  ca  tot  aurul  lumii.  Cugetul  nostru  blând 
şi  smerit,  credinţa  noastră  tare  şi  neclintită,  şi  nădejdea 
noastră  cea  bună,  vor  fi  fumul  de  smirnă  şi  tămâe,  ce 
se  vor  înălţă  ca  miresme  binevoitoare  şi  jertfă  bine  pri¬ 
mită  lui  Dumnezeu. 

Iar  tu  Împărate  sfinte,  Isuse  Hristoase,  care  astăzi 
te-ai  întrupat  din  Maria  fecioară  şi  te-ai  făcut  om,  sâlăş- 

luindu-te  în  peşteră,  vin-o  şi  te  sălăşlueşte  şi  în  inimele 
noastre...  Din  iubirea  Ta  nemărginită,  din  pacea  ta  ce¬ 
rească  pică  un  strop  şi  în  sufletele  noastre  lipsite  asiăzi 
de  orice  mângăere,  şi  ne  întăreşte  pe  noi  întru  sfin¬ 
ţenia  Ta.  Dă-ne  noauă  şi  celor  iubiţi  ai  noştri,  astăzi 
departe  de  noi,  celorce  sunt  în  primejdia  vieţii  şi  în 
faţa  morţii,  celorce  zac  în  boale  şi  celorce  sunt  în  amară 
robie,  tăria  credinţei  şi  a  nădejdii  şi  păzeşte  Doamne 
pe  ei  şi  pe  noi  toţi  în  dragostea  Ta.  Mai  mult 
însă  Doamne,  luminează  minţile  şi  îmblânzeşte  inimile 
împăraţilor  şi  stăpânitorilor  lumii,  ca  şi  ei  să  te  cunoa¬ 
scă  pe  Tine  şi  să  facă  sf.  voia  Ta.  Intrarmează-i  pe  ei 
cu  arma  bunei  voinţe,  ca  pacea  cea  mult  dorită  să  vină 
cât  mai  curând.  Auzi  Doamne  suspinarea  noastră  şi  ne 
milueşte  pe  noi,  că  a  Ta  este  împărăţia,  puterea  şi  mă¬ 
rirea  în  veci,  Amin. 

Pr.  Romul  Platoş,  (Turnişor). 


învăţăminte  scoase  din  răsboiu. 

Sunt  multe  şi  mari  cerinţele  şi  jertfele  răsboiului 
«modern»,  cum  e  numit,  ce-1  poartă  ţara  noastră.  In  pro¬ 
porţia  numerică  şi  a  bogăţiei,  o  bună  părticică  din  acestea 
e  şi  contribuţiune  românească.  Mai  însemnată  chiar  decum 
s’ar  fi  aşteptat  şi  crezut  vreo-dată!  In  schimb,  până  acum 
despre  vre-o  recunoştinţă  sau,  răsplată,  afară  doar  de 
cea  morală,  pe  care  au  ştiut  să  şi-o  smulgă  vitejii  neamului 
nostru,  nu  putem  vorbi.  Aducem  însă  şi  dăm  din  belşug 
tot  ce  ni  se  c.ere,  în  buna  nădejde,  că  la  statorirea  păcii 
mult  dorite  se  vor  aveâ  în  vedere  dorinţele  de  veacuri 
ale  unui  popor  credincios  şi  ascultător.  Acestea  nu  sunt 
altele  decât  că,  precum  la  suportarea  greutăţilor,  astfel 

şi  la  a  bunurilor  să  fim  împărtăşiţi  de  o  egală  îndrep- 
tâţire  şi  împărţire  cu  ceilalţi  concetăţeni ;  de  liberă  des- 
voltare  culturală  şi  naţională,  ca  să  putem  progresă  cum 
individualitatea  noastră  etnică  cere. 

Pănă  la  răsăritul  unui  astfel  de  soare  şi  pentru  noi, 
să  căutăm,  noi  înşine  a  răscumpără  jertfele  ce  le-am  adus, 
prin  învăţămintele  ce  se  desprind  pentru  noi  din  eve¬ 
nimentele  de  azi  şi  prin  îndreptarea  atâtor  scăderi,  ce 
ni  le-au  descoperit  frământările  răsboiului.  Cercetându-le 
cu  scrupulositate  —  pentru  celce  are  ochi,  pricepere  şi 
inimă,  şi  în  dorirea  de  mai  bine  e  vecinie  neîmpăcat  cu 
anumite  stări  de  lucruri,  cari  de  mult  îşi  aşteaptă  pe  în¬ 
drumătorul  treaz  şi  luminat  —  numărul  lor  nu  e  prea  mic. 

Intr’o  formă  mai  generală,  gazetele  noastre  se  ocupă 
cu  unele  din  ele,  nelipsind  a-şi  face  observările  şi  a  da 
poveţele  corespunzătoare  vremii.  Cele  bisericeşti,  dela 
Arad  şi  Sibiiu,  ating  chestii  de  cuprins  religios.  Scot 
la  iveală  amănunte,  pe  cât  de  interesante  în  felul  lor, 
pe  atât  de  îngrijitoare.  Că,  spre  pildă,  «soldaţii  noştri 
înaintea  chipului  Domnului  nu  se  ştiau  rugă»  (Bis.  şi 
Şcoala »  nr.  35)  şi  că:  credincioşii  noştri  duc  daruri  di¬ 
ferite  la  preoţi  de  altă  confesiune.  ( Teleg .  Român ,  Reli- 
giositatea  noastră,  nr.  103). 

E  bine  să  scoatem  toate  concluziile  ce  se  impun 
pentru  noi ;  e  folositor  să  arătăm  toate  scăderile  de  cari 
pătimim  şi  să  găsim  toate  mijloacele  de  îndreptare.  Din 
acest  îndemn  isvoresc  şi  cele  ce  urmează  aici. 

Tot  ce  nu  e  lămurit ,  nu  se  poate  nici  pricepe,  nici 
pătrunde  în  rosturile  şi  însemnătatea  sa.  Astfel  şi  o  în¬ 
văţătură,  ori  cât  de  înălţătoare  şi  de  importantă  ar  fi, 
dacă  nu  ţi-se  tălmăceşte  bine,  te  lasă  rece  şi  nu  te  atrage. 
Aşa  stă  lucrul  şi  cu  învăţăturile  credinţii.  Câtă  vieaţă, 
câtă  căldură  şi  iubire  cuprinde  acele  învăţături !  Despre 

marele  şi  nepreţuitut  lor  folos  în  educaţia  omenimei, 
cine  se  mai  poate  îndoi  astăzi?  Şi  cu  toate  acestea,  la 
noi,  doar  în  anii  de  şcoală  —  când  mintea  fragedă  şi 
plăpândă  a  copilaşilor  nu  e  în  stare  să  le  cuprindă 
îndestul  —  dacă  li-se  dă  o  atenţiune  mai  sistematică, 
încolo,  educaţia  religioasă  e  lăsată  mai  mult  la  voia 
imprejurărilor.  De-o  educaţie  cât  de  cât  sistematică,  care 
măcar  în  parte  să  adeverească  cuvintele  frumoase,  ce 
ne  place  a  le  rosti  cu  prilejul  oricărei  sfinţiri  de  biserici: 
«că  biserica  e  acea  mamă  duioasă,  care  din  frageda  co¬ 
pilărie  şi  până  la  adânci  bătrâneţe,  îşi  creşte  fiii  cu  lap¬ 
tele  doctrinei  creştineşti  şi  cu  vinul  altarului»,  nu  putem 
vorbi.  E  adevărat,  că  biserica  primeşte  pe  toţi,  la  sluj¬ 
bele  ei  rituale,  ce  se  săvârşesc  de  slujitorii  ei.  Ceremo¬ 
niile  şi  actele  cultului  îşi  au  rostul  şi  tâlcul  lor;  învă¬ 
ţăturile  ce  se  cuprind  în  ectenii,  în  evanghelie,  în  apo¬ 
stolul  şi  multele  cântări,  din  Dumineci  şi  sărbători,  numai 
foarte  puţini  preoţi  le  explică  în  biserică.  Cei  mai  mulţi 
le  lasă  în  grija  credincioşilor,  ca  fiecare  să  le  înţeleagă 
«cum  îl  tae  capul»! 

Continuarea  şcoalei  de  toate  zilele,  prin  cea  de 
adulţi,  în  care  preotul  să  instruească  tineretul  şi  să-I 
pregătească  pentru  vieaţă,  după  pilda  altor  neamuri 
înaintate,  nouă  ne  lipseşte  aproape  cu  desăvârşire.  Dela 
slujba  botezului  cei  mai  mulţi  preoţi  nu  se  interesează 
de  fiii  lor  sufleteşti,  până  ce  aceştia  vin  să  ceară  bine¬ 
cuvântarea  căsătoriei,  ca  aşa  nepregătiţi,  decât  poate  prin 
unicul  cuvânt  de  învăţătură  ce  se  dă  pe  alocureâ  cu 
prilejui  cununiei,  să-i  introduci  în  «marea  vieţii,  tulbu¬ 
rată  de  viforul  ispitelor».... 

Să  nu  ne  prindă  deci  nici  o  mirare,  «că  soldaţii 
noştri  nu  se  ştiu  rugă  înaintea  chipului  Dlui»  şi  că 
pentru  credincioşii  noştri  serviciul  dumnezeesc  «e  numai 

o  mângăere,  la  care  participă  pasiv ,  iar  nu  o  convingere 
viie,  activă  şi  de  vieaţă  dătătoare ».  De  unde  să  ştie, 
dacă  nu  li-s’a  vorbit  de  Mântuitoriul,  de  faptele  şi  în¬ 
văţăturile  lui  mântuitoare.  Cum  să  se  ştie  rugă,  dacă 
n’au  fost  învăţaţi  la  aceasta  ?  Unul  ca  acesta  chiar  având 
cartea  de  rugăciune,  nu  va  şti  să  se  roage  şi  nu  va  putea  luă 
parte  activă  la  serviciul  public,  ba  chiar  dacă  va  ceti 
rugăciunea  şi  se  va  închină,  va  face  totul  fără  să  simtă 
puterea  şi  căldura  duhului,  care  înseninează  sufletele, 
mângâie  şi  alină  durerile,  dă  tărie  şi  nădejde  celor 
osteniţi  şi  însărcinaţi. 

Oricât  s’ar  crede  de  nedesvoltat  simţul  de  obser¬ 
vare  la  poporul  nostru,  totuşi  vede  şi  el,  că  bisericile 
vecinilor  de  lege  străină,  sunt  mai  bine  îngrijite  ca  ale 
noastre,  că  preoţii  lor  au  înfăţişarea  unei  evlavii  mai 
pronunţate,  că  sunt  mai  harnici,  mai  scrupuloşi,  mai 
conştii  în  chemarea  lor.  Nefiind  luminaţi  îndestul  asupra 
diferitelor  rugăciuni,  uşor  alunecă  în  greşala,  de-a  vedeâ, 
în  ce  priveşte  darul  preoţiei,  pe  alocurea,  o  mai  mare 
aureolă  de  sfinţenie  în  slujbele  ce  crede  că  i  se  fac  de 
preoţi  străini  de  confesiunea  noastră». 

Ne  place  a  crede  «o  mare  religiozitate  la  poporul 
nostru».  Studiindu-1  însă  mai  de  aproape,  pătrunzând 
în  sufletul  lui,  găsim  o  credinţă  şovăitoare  şi  formală. 
La  slujbele  religioase  iau  parte  mai  mult  din  obiceiu. 
Ascultă  cu  dragoste  cântările  şi  Ie  place  să  fie  bine 
cântate.  Dar,  ca  din  textul  lor,  cât  şi  al  cetaniilor  să 
culeagă  vre-o  învăţătură,  nu  se  silesc.  Despre  toate 
cred,  că  aşa  se  cade  să  fie  şi  să  se  facă,  far’  să  ştie,  că  în 
organizmul  bisericii  noastre  nu  este  nimic  aşezat  şi  orân¬ 
duit,  ca  să  nu-şi  aibă  tălmăcirea  şi  însemnătatea  cuvenită. 

Şi  aci  zace  felul  greşit  de  educaţie!  Ar  trebui  deci 
odată  să  se  facă  lumină.  Să  nu  se  lase  nimic,  din  ce 

aparţine  credinţei  ortodoxe,  fără  a  fi  lămurit  îndestul. 
Căci  numai  înţelegându-le  vor  putea  luă  parte  în  mod 
activ  la  îndeplinirea  lor.  Vor  fi  ascultate  şi  urmărite 
cu  îngrijire,  atraşi  şi  încălziţi  de  ele,  —  fără  să  simtă 
lipsa  darului  străin 

Spre  întărirea  acestora,  las  urmeze  şi  o  mărturisire 
sinceră  şi  instructivă,  a  unui  evlavios  bătrân:  '  __ 

...«Bine  mai  despici  d-ta  lucrurile  1  Dacă  ar  mai  fi 
cineva  să  spue  oamenilor  aşa  limpede  înţelesul  lucrurilor 
n’ar  sta  oamenii  depărtaţi  de  biserică,  ci  cu  drag  ar  veni 
toţi,  căci  ar  şti  pentruce  vin!  De,  aşa  ştiu  ei  toţi,  că 
trebue  să  vie  odată  pe  săptămână  măcar,  să  aducă  mul- 
ţămire  lui  Dumnezeu,  că  i-a  ţinut  sănătoşi,  ca  să  poată 
lucră,  şi  să-l  roage  să  le  ajute  şi  în  viitor,  în  mijlocul 
‘  necazurilor  vieţei...  încolo  cred  că  se  fac  şi  se  zic  toate 
ca  să  fie  slujbă;  dar  dacă  ar  mai  şti  şi  din  cele  ce  spui 
D-ta,  mult  mai  mult  li  sar  încălzi  inima  şi  ar  mai  lăsă 
altele  măcar  Dumineca... 

«Dreaptă  tălmăcire  ai  făcut,  sunt  foarte  mulţămit 
şi  împăcat...  Văd  acum  că  am  dejugat  la  moară  bună, 
şi  o  să  te  întreb  şi  altele;  căci  dupăcum  mi-e  dragă 
slujba  din  biserică  şi  mă  bolnăvesc  in  ziua,  când  n’aş 
putea  veni  la  biserică,  tot  aşa  mie  drag  să  pricep  şi  cele 
ce  văd  şi  aud  la  biserică .  Acum  după  tălmăcire  par’că 
mi-ai  pus  o  alifie  pe  inimă,  par’că  mi-ai  dat  un  păhar 
cu  apă  rece  şi  mi-ai  potolit  setea». 

«In  biserică  cu  toată  dragostea  mea  cea  mare  şi 
credinţa  tare  până  acum  stăm  cam  neluminat ,  nu  prea 
vedeam  eu  bine  cele  bisericeşti T  Acum  am  dobândit  din 
tălmăcirile  date  o  lumină  foarte  mare  despre  cele  bise¬ 
riceşti...  Şi  mare  e  lumina  sufletului! ... .  Dacă  lumina 
ochilor  este  aşa  de  mare,  ca  să  umblăm  şi  să  lucrăm 
printre  lucrurile  de  pe  lângă  noi,  de  cari  sântem  îm- 

presarăţi,  dar  lumina  sufletului ,  prin  care  vedem  şi  înţe¬ 
legem  cele  nevăzute,  nu  cu  ochii  trupeşti,  ci  numai  cu 
ochii  minţei  noastre ,  cât  este  de  mare  şi  cât  de  mult  în¬ 
veseleşte  sufletul  doritor  de  a  şti  şi  înţelege?  ! ...  Dumnezeu 
să  te  mângâie,  că  mult  mi-ai  deschis  mintea  cu  asemenea 
tâlcuiri  frumoase  şi  de  folos  pentru  creşterea  credinţei 
noastre  întunecate  de  neştiinţă »  1. 

De-o  credinţă  vie  şi  luminată  «de-o  religiositate 
conştie»  are  trebuinţă  poporul  nostru!  Şi  i-se  va  putea 
îmbia  numai  prin  hărnicia  preoţilor,  purtată  după  un  plan 
de  educaţie  bine  întocmit,  care  în  vreme  potrivită  cu 
răgaz,  să  cuprindă  instrucţia  religioasă  morală,  cât  şi  a 
altor  învăţături  trebuincioase,  a  tineretului,  cât  şi  a  celor 
în  vârstă.  Pe  astfel  de  temelii  aşezată  creşterea  credin¬ 
cioşilor  noştri  mari  şi  tineri,  bisericile  noastre,  prin 
slujba  măreaţă  a  liturghiei  şi  prin  cuvântul  luminat  al 
preoţilor,  vor  putea  deveni  adevărate  izvoare  de  «apă 

v^e>>*  Pr.  Ioan  Popa  (Sălişte). 


Cuvântare  de  Anul  nou. 

Iubiţi  Creştini!  Sărbătoarea  de  azi  are  în  biserica  noastră 
creştinească  o  însemnătate  întreită,  pentrucă  astăzi  prăznuim 
tăierea  împrejur  a  Domnului  şi  Mântuitorului  nostru  Isus  Hristos, 
astăzi  facem  pomenirea  celui  dintru  sfinţi  părintelui  nostru  Vasile 
cel  mare,  arhiepiscopului  din  Chezarea  Capadochiei  şi  tot  astăzi 
cade  începutul  anului  politic. 

Sărbarea  zilei  anului  nou  are  însemnătate  mare  cu  privire 
la  vieaţa  omenească,  fiindcă  este  prima  zi  a  unui  an  pe  care-I 
începem  fără  sâ  ştim  şi  să  putem  presupune  măcar  bucuriile, 
năcazurile  şi  durerile,  ce  ne  aşteaptă. 

1  Spicuiri  din  cartea  «Dialog  între  Moş  Dragne  şi  Logofătul  Stoica 
Călin  eanu». 

Noi  suntem  ca  nişte  călători  pe  acest  pământ,  iubiţi  creştini, 
şi  astfel  cuvine-se  în  sărbătoarea  de  azi,  ca  cu  toţii  să  ne  oprim 
puţin  în  faţa  atotputernicului  Dumnezeu,  în  sfântul  său  lăcaş, 
şi  să  facem  o  reprivire  asupra  celor  petrecute  şi  întâmplate  în 
anul  trecut,  mulţumind  mai  întâiu  de  toate  lui  Dumnezeu  pentru 
vieaţa,  sănătatea  şi  bună  aflarea  noastră. 

I. 

Sânt  şaptesprezece  luni,  de  când  cursul  vremii  a  făcut  o 
întorsătură  grozavă,  decând  noroadele  Europei  înaintate  în  învă¬ 
ţătură  şi-au  încrucişat  săbiile,  încurcându-se  în  cel  mai  straşnic 
răsboiu,  ce  s'a  pomenit  vreodată.  De  această  pacoste  n’a  rămas 
neatinsă  nici  ţara  noastră.  Deasupra  ei  se  ’nvârtejesc  norii  grei 
şi  morocănoşi,  cari  nici  nu  încearcă  a  se  răsbunâ  din  vr’o  parte. 
Iar  în  umilitele  noastre  cătyne,  în  cari  altădată  moşnegii,  de 
odată  cu  căderea  celui  dintâiu  rând  de  zăpada  începeau  să 
toarcă  firul  poveştilor,  astăzi  e  durere  şi  năcaz,  tristeţe  şi  lacrimi... 

Inima  fiecăruia  dintre  noi  sângerează.  Intr’adevăr  stăm  în 
cumpănă:  să  ne  plângem  oare  trudnicia  zilelor  de  acasă,  sau 
să  ne  închinăm  lacrimile  scumpilor  noştri  fraţi,  copii  şi  bărbaţi, 
cari  în  umezeala  şi  noroiul  şanţurilor  —  cu  boala  înfiptă  în 
oase  —  se  luptă  cu  moartea,  gândindu-se  la  noii 

In  aceste  clipe  de  grea  cercare  mintea  se  pleacă  smerită, 
inima  noastră  este  mai  duioasă,  iar  cugetările  şi  dorinţele  noastre 
mai  plecate.  Cuvântul  lui  Dumnezeu  în  vreme  de  grea  cumpănă 
ne  serveşte  spre  mângăere,  ne  întăreşte  inimile,  alinează  grijile 
uşurează  lipsele  şi  ne  întăreşte  puterile  desnădăjduite. 

In  asemenea  stare  nu  ne  rămâne  nici  nouă,  iubiţi  creştini, 
decât  singura  mângâiere  şi  nădejde  în  bunul  Dumnezeu,  mân¬ 
gâierea  şi  nădejdea,  că  El,  carele,  poate,  pentru  păcatele  noastre 
ne-a  certat  atât  de  greu,  după  asemenea  certare  grea  îşi  va  în¬ 
toarce  iarăş  nemărginita  sa  milă  spre  noi,  dacă  şi  noi  ne  vom 
întoarce  cu  inimi  bune  cătră  dânsul  şi-l  vom  rugă  cu  rugăciuni 
ferbinţi,  izvorîte  din  adâncul  sufletelor  noastre,  ca  pe  viitor  să 
ne  ferească  de  asemenea  nefericiri,  iar  rugăciunile  noastre  le 
vom  însoţi  şi  de  o  vieaţă  curată  creştinească,  pe  care  să  o  do¬ 
vedim  prin  fapte  bune  cătră  Dumnezeu  şi  deaproapele  nostru. 

II. 

Dar  cuvine-se,  iubiţi  creştini,  ba  chiar  datorinţă  creştinească 
avem,  ca  trecând  astăzi  pragul  anului  următor  şi  privind  îndărăt 
la  trecut,  să  cercetăm  şi  faptele  şi  vieaţa  noastră  şi  să  ne  în¬ 
trebăm,  dacă  mergem  noi  pe  calea,  ce  ne-a  arătal-o  nouă 
Mântuitorul?  Este  oare  dreaptă  calea,  pe  care  am  umblat  în 
anul  trecut?  Sunt  bune  faptele  noastre?  Este  plăcută  lui  Dum¬ 
nezeu  vieaţa  pe  care  o  ducem?  Vieţuirea  noastră  a  fost  ea 
oare  întru  frica  Iui  Dumnezeu,  întru  cinstirea  celor  sfinte,  intru 
iubirea  lui  Dumnezeu  şi  a  deaproapelui  ? 

Făcând  această  reprivire  şi  cercetare  vom  află,  că  unii 
dintre  creştini  încep  a  se  depărta  de  calea  legii  Domnului. 
Scad  în  simţămintele  religioase,  le  slăbeşte  credinţa  în  Dum¬ 
nezeu,  zelul  cătră  biserică,  slăbesc  în  iubirea  şi  cinstea  cătră 
învăţăturile  şi  poruncile  dumnezeeşti.  Uneori  defaimă  şi  despre- 
ţuesc  credinţa,  cu  legile  ei  morale  aşezate  de  Dumnezeu  spre 
binele  nostru,  şi  în  loc  să  cultive  iubirea,  adevărul,  dreptatea  şi 
binele  comun,  părăsesc  virtuţile  creştineşti  şi  ascultă  de  patimile 
lor,  nutrind  în  inimi  ură,  pismă  şi  răutate,  minciună,  înşelăciune, 
nedreptate  şi  fărădelege  faţă  de  deaproapele  lor. 

Cuvântul  lui  Dumnezeu  pentru  atari  oameni  sună  în  pustiu, 
căci  pierzând  ei  odată  evlavia  creştinească,  Ie-a  scăzut  şi  curăţia 
moravurilor,  iar  biserica  —  şi  dacă  o  mai  cercetează  —  aceasta 
o  fac  numai  foarte  rar  şi  atunci  mai  mult  numai  din  obiceiu. 

In  loc  ca  să  cerceteze  regulat  biserica,  casa  cea  sfântă  a 
Iui  Dumnezeu,  unde  se  rosteşte  învăţătura  Iui  Hristos  şi  se 
arată  calea  cea  bună  şi  dreaptă,  care  ne  aduce  mulţămire  şi 
fericire  vremelnică  şi  vecinică,  mai  bucuros  şi  mai  des  caută 
atari  oameni  in  Dumineci  şi  sărbători  şi  când  au  timp  liber 
birturile  sau  crâşmele  şi  locurile  de  ocară,  unde  se  dau  beuturei, 
cheltuindu-şi  bănişorli  câştigaţi  cu  multă  trudă  şi  amărăciune, 
îşi  ruinează  sănătatea,  îşi  risipesc  averea  şi  la  urmă  se  lipsesc 
şi  de  cinstea  lor,  făcându-se  asemenea  dobitoacelor  celor  ne¬ 
cuvântătoare,  ba  uneori  în  starea  decădenţei  covârşesc  şi  pe 
animalele  cele  mai  josnice. 

Pe  lângă  aceste  scăderi  şi  patimi  câte  lucruri  rele  şi  stri- 
căcioase  nu  ascultă  şi  învaţă  ei  acolo  ?  Câte  clevetiri,  înjurături 
urîte  şi  sudalme  spurcate,  câte  sfaturi  rele,  îndemnuri  răutăcioase 

şi  alte  învăţături  rele  şi  potrivnice  legii  noastre  creştineşti  nu 
se  propoveduesc  în  astfel  de  locuri?  Acolo  se  înjură  numele 
cel  sfânt  a  lui  Dumnezeu,  se  batjocoreşte  credinţa,  se  înjură 
biserica  şi  slujitorii  ei,  se  sudue  şi  se  blamează  unii  pe  alţii. 

Pe  urma  acestor  porniri  şi  dedări  rele  şi  stricăcioase  ajung 
unii  să  asculte  şi  învăţături  greşite,  de  ale  pocăiţilor,  învăţături, 
cari  sunt  contrare  legii  noastre  drepcredincioase,  lăsată  nouă 
de  Mântuitorul  Hristos.  Prin  aceste  învăţături  greşite,  ce  s’au 
zemislit  în  capetele  şi  creerii  unor  oameni  înrăiţi  şi  păcătoşi, 
caută  pocăiţii  şi  apostolii  mincinoşi  ai  lor  să  sdruncine  dreapta 
noastră  credinţă  strămoşească  şi  învăţăturile  bisericei,  al  cărei 
întemeietor  şi  cap  este  însuşi  Domnul  nostru  Isus  Hristos. 
Pocăiţii  dispreţuesc  biserica,  casa  lui  Dumnezeu,  defăimează  pe 
preoţi  şi  pe  slujitorii  bisericei,  dispreţuesc  botezul,  cuminecătura, 
maslul,  căsătoria  şi  celelalte  taine  sfinte  a  legii  lui  Hristos,  ne¬ 
socotesc  rânduielile  noastre  creştineşti,  în  cari  s’au  pomenit  şi 
au  trăit  părinţii  şi  strămoşii  noştri  şi  în  cari  ne-am  născut  şi  am 
crescut  noi;  prin  esplicarea  greşită  a  sfintei  Scripturi  şi  prin 
întortochiarea  adevărurilor  religioase  caută  ei  să  zăpăcească 
mintea  şi  să  amăgească  inima  celor  slabi  de  înger. 

Dacă  atari  porniri  rele  încep  a  se  lăţi  între  noi  şi  astfel 
de  apucături  vor  ajunge  să  ne  stăpânească,  dacă  năravurile  cele 
bune,  legile  creştineşti  şi  poruncile  lui  Dumnezeu  le  vom  pă¬ 
răsi  cu  uşurinţă  neiertată,  atunci  răul  s’a  încuibat  în  sânul  nostru, 
atunci  numai  cu  numele  mai  suntem  creştini,  atunci  Hristos  nu 
mai  este  între  noij  pentrucă  noi  cei  cari  ne  chiemăm  a  fi  creştini, 
hulim  şi  necinstim  numele  luî  ■  prin  faptele  şi  vieaţa  noastră. 

Şi  să  nu  ne  mirăm  atunci,  că  Dumnezeu  —  văzând  că¬ 
derea  şi  destrăbălarea  oamenilor,  văzând  că  noi  ne  întoarcem 
de  cătră  El  şi  ne  înstrăinăm  de  biserica  lui,  uitându-i  poruncile 
şi  bunele  îndemnuri  şi  dedându-ne  la  fapte  rele  şi  potrivnice 
învăţăturilor  creştine  —  ne  trimite  pentru  păcatele  şi  fărădelegile 
noastre,  pedepse  aspre,  răsboaie  crunte,  în  urma  cărora  s’aşterne 
pustiul,  sărăcia  şi  jalea;  în  urma  căruia  rămân  bărbaţi  schilozi, 
femei  văduve  şi  copii  orfani . .. 

In  faţa  acestor  trudnice  stări  să  nu  rămânem  însă  nemân- 
găiaţi.  Rugăciune  curată  şi  smerită  să  înălţăm  cătră  tronul 
milostivului  Dumnezeu  şi  El  ne  va  ridică  din  această  vale  a 

plângerilor.  Iar  «patimile  de  azi  fie-ne  învăţături  pentru  ziua  de 
mâne»  (lord.  Goiescu);  să  lucrăm  cu  trup  şi  suflet  într’acolo, 
ca  să  se  plinească  slova  sfintei  Scripturi:  «Mărire  întru  cei  de 
sus  lui  Dumnezeu  şi  pe  pământ  pace,  între  oameni  bună  ’nvoire /* 
Să  ne  oprim  deci,  iubiţi  creştini,  în  drumul  nostru  şi  să  ne 
întoarcem  cu  toţii  cătră  Dumnezeu,  să  cercetăm  cu  mici  şi 
mari,  tineri  şi  bătrâni,  bărbaţi  şi  femei  cât  se  poate  mai  regulat 
sfânta  biserică,  să  nu  rămână  Duminecă  şi  sărbătoare  în  cursul 
anului,  ca  să  nu  asculte  din  fiecare  casă  şi  familie  unul  cel 
puţin,  dacă  nu  mai  mulţi,  slujba  dumnezeească;  să  păzim  cu 
toţii  şi  să  ţinem  şi  împlinim  poruncile  lui  Dumnezeu,  învăţă¬ 
turile  legii  noastre  creştineşti,  să  ne  supunem  şi  să  împlinim 
legile  patriei,  dând  astfel  celece  sunt  a  lui  Dumnezeu  lui 
Dumnezeu  şi  celece  sunt  ale  chesarului,  chesarului. 

Să  nu  uităm,  iubiţi  creştini,  nici  aceea,  că  singură  biserica 
noastră  strămoşească,  credinţa  în  Dumnezeu  şi  legea  creşti¬ 
nească  ne-au  susţinut  pe  noi  întregi,  aşa  precum  suntem  azi. 
Acestea  ne-au  fost  scut  şi  apărare  în  decursul  veacurilor  de 
urgie,  numai  prin  ele  a  scăpat  neamul  nostru  de  peire  şi  ne-am 
putut  susţineâ  până  acî  ca  români  şi  ca  creştini. 

* 

*  * 

Cu  aceste  închei,  poftindu-vă  tuturor  An  nou  fericit  şi 
ajutor  dela  Dumnezeu  la  purtarea  sarcinilor  din  noul  an,  pe 
care  Vă  doresc  să-l  petreceţi  cu  toţii  in  deplină  bucurie,  fericire 
şi  mulţămire  sufletească,  şi  Vă  rog,  ca  cuvintele,  ce  vi  le-am 
rostit  azi,  să  le  întipăriţi  adânc  în  inimile  voastre  şi  să  urmaţi 
aceste  învăţături  spre  binele  vostru  sufletesc  şi  trupesc,  ca 
Dumnezeu  să  ne  deâ  fericirea  vremelnică  şi  vecinică.  Amin. 

Pr.  Io  an  Hatida. 


Pentru  noi. 

Un  preot  de-al  nostru,  abonat  la  «Revista  Teologică»  dela 
începutul  apariţiei  ei,  ni-a  trimis  o  scrisoare  mai  lungă,  din  care 
extragem  următoarele: 

«Vă  plângeţi  adeseori  că  aveţi  o  mulţime  de  abonenţi, 
cari  nu  plătesc  abonamentul  la  revistă,  deşi  n'au  retrimis-o  dela 

primul  număr,  dacă  n’au  avut  de  gând  să  se  aboneze  la  ea,  ci 
au  primit-o  ani  de-arândul.  Eu  într’adevăr  nu  pot  înţelege  con¬ 
ştiinţa  unor  astfel  de  preoţi.  Nu  înţeleg  cum  pot  să  existe  astfel 
de  preoţi,  cari  să  nu  cetească!  Repet:  preoţi  din  veacul  al 
XX-lea  cari  să  nu  cetească,  cari  să  aibă  oroare  de  carte!  Preoţi 
lipsiţi  de  atâta  îndemn  de-a  se  cultivă  pe  sine,  de-a  se  cultivă 
îndeosebi  în  cele  teologice,  încât  când'  le  soseşte  un  număr 
dintr’o  revistă  teologică,  din  singura  revistă  teologică  ortodoxă 
românească  din  biserica  noastră,  să  nu  aibă  interesul  să  o  pri¬ 
mească  în  casa  lor  şi  să  o  cetească  cu  toată  plăcerea,  ci  o  re¬ 
trimit  cu  înştiinţarea  « vissza ».  Să  vede  că  acest  «vissza»  e  deviza 
unor  atari  preoţi,  adecă  ei  merg  cu  sufletul  tot  «vissza»,  ca  racul, 
în  loc  să  progreseze. 

Nu  înţeleg  apoi,  cum  pot  să  existe  preoţi  cari  primesc 
revista  ani  întregi,  dar  nu  o  plătesc,  nici  chiar  atunci  când  li-se 
cere  odată  şi  de  douăori  plata  abonamentului.  Auzi  creştine,  să 
ştî  că  o  seamă  de  oameni  idealişti  şi  cu  carte  fac  o  muncă 
cinstită,  ca  să  lumineze  pe  alţii  cu  ce  au  mai  bun  în  sufletul 
lor,  că  acei  oameni  cheltuiesc  şi  parale  ca  să  scoată  o  revistă 
pe  seama  preoţimii,  iar  tu  preotule,  le  primeşti  munca  lor, 
banul  loi;,  revista  lor  ani  de-arândul  fără  să  plăteşti  abona¬ 
mentul!  Aceasta  e  nu  numai  lipsă  de  demnitate,  nu  numai  ne¬ 
dreptate,  ci  ceva  cu  mult  mai  rău...  Las  să-i  zică  fiecare  pe 
nume. 

Dar  toate  acestea  să  nu  Vă  descurajeze.  Din  experienţa 
de  până  acuma  scoateţi  învăţăturile  pentru  preoţii  cei  negligenţi 
pentru  ceice  nu  sunt  preoţi  la  locul  lor,  iar  revista  o  duceţi  mai 
departe  pentru  cei  buni,  căci  se  vor  găsi  doar  întrio  mitropolie 
întreagă  atâţia  preoţi  buni,  ca  să  nu  lase  să  dispară  singurul 
lor  organ  de  specialitate!  Ar  fi  într’adevăr  o  ruşine  să  dispară! 

Eu  aş  crede  că  trebue  să  provocaţi  încă  odată  pe  toţi 
restanţierii  revistei.  Dacă  nu  vor  plăti  nici  atunci,  să-i  tipăriţi 
cu  numele  în  revistă,  ca  să-i  ştie  toată  lumea.  Aşa  a  făcut  o 
revistă  din  România:  sub  titlul  « Preoţi  pomanagii »  a  publicat 
numele  preoţilor  cari  au  crezut  că  pot  primi  revista  de  pomană. 
La  conferinţele  preoţeşti  să  li-se  cetească  numele  acelor  preoţi 
din  fiecare  tract  protopresbiteral  şi  să  fie  traşi  la  răspundere 
de  colegii  lor. 


i 

Dacă  aici  acest  mijloc  n’ar  folosi  nimic,  atunci  să-i  arătaţi 
arhiereilor  şi  consistoarelor ,  după  eparhii,  ca  să  fie  provocaţi 
să-şi  facă  datorinţa  faţă  de  literatura  bisericească.  Căci  dacă 
e  datorinţă  pentru  fiecare  preot  să  plătească  b.  o.  «Telegraful 
Român»,  de  bună  seamă  e  mai  mare  datorinţa  să  plătească  10 
cor.  anual  pentru  «Revista  Teologică». 

Dacă  nici  aceste  măsuri  n’ar  folosi  —  ceeace  e  greu  de 
crezut!  —  atunci  recurgeţi  la  advocat  şi  judecătorie. 

Eu  am  cetit  totdeauna  cu  plăcere  revista  şi  mi-ar  lipsi 
ceva,  dacă  n’aş  mai  avea-o.  Nu  descurajaţi,  ci  lucraţi  şi  de  aici 
înainte  la  ea,  îndeosebi  siliţi-vă  să  apară  regulat,  căci  neregula- 
ritatea  e  singura  ei  scădere.  Cu  ea  se  scuză  şi  neplătitorii,  dar 
nu  tocmai  pe  drept,  pentrucă  o  revistă  ştiinţifică  totdeauna  e 
actuală. 

Aceasta  e  părerea  mea  despre  revista  noastră.  Cred  că 
nu  vă  supăraţi  pentru  cele  scrise». 

Am  reprodus  părerile  unui  cetitor,  care  ne  apreciază 
munca  noastră  şi  e  indignat  de  purtarea  unor  preoţi  faţă  de 
ea.  Sfaturile  ce  ni-le  dă,  le  vom  pune  in  aplicare.  Am  şi  trimis 
provocări  de  plată  tuturor  restanţierilor.  Vom  vedea  rezultatul! 

In  biserica  soră  şi-a  ridicat  cuvântul  în  această  importantă 
chestiune  un  arhiereu,  care  înţelege  ce  înseamnă  literatura  teo¬ 
logică  pentru  cultura  unei  preoţimi  şi  a  unei  biserici.  Iată  ce 
cetim  în  « Cuvântul  adevărului »,  Nr.  1.  a.  IV. 

«Un  alt  arhieresc  cuvânt  este  al  P.  S.  Sale  Dr.  Traian 
Frenţiu,  episcopul  Lugojului.  Este  acesta  cuvântul  arhierului 
cunoscător  al  vremilor  prin  cari  trecem.  îndeamnă  preoţimea 
la  adâncirea  vieţii  sufleteşti,  la  ce  va  ajunge  folosind  mijloacele 
cele  mai  acomodate,  între  cari  loc  de  frunte  are  lectura,  lectura 
bună.  Constată  faptul  că  în  timpurile  mai  recente,  mulţămită 
lui  Dumnezeu,  ni-sa  dat  prilejul  să  ajungem  la  o  lectură  bună 
şi  în  limba  română,  pe  care  o  găsim  în  cărţile  mai  de  seamă 
şi  în  revistele  scrise  în  spirit  creştinesc.  «Şi  oare  nu  e  datorinţa 
noastră  —  zice  arhierescul  cuvânt  —  să  propagăm  cât  mai 
mult  cărţile  şi  revistele  scrise  în  spirit  creştinesc  şi  în  limba 
română?  Şi  totuşi  cu  durere  trebue  să  constatez,  că  nu  arareori 
ne  vin  plângeri  din  partea  redacţiunior,  că  mulţi  preoţi  nu-şi 
achită  abonamentul,  ci  rămân  ani  dearândul  în  restanţă,  prin 

ce  apoi  revistele  acestea  creştineşti  nu  se  pot  desvoltâ».  P.  S. 
Sa  îndeamnă  preoţimea  la  achitarea  regulată  a  abonamentelor 
declarând  că  «dela  anul  nou  începând,  contra  tuturor  acelora, 
cari  vor  fi  acuzaţi  de  redacţiuni,  că  nu-şi  achită  datoria,  voi  fi 
constrâns  să  dau  curs  liber  procesului  ca  în  contra  unora,  cari 
pe  nedreptul  reţin  ăvcrea  altora ». 

Sperăm  că  acest  punct  de  vedere  va  fi  acceptat  şi  de 
cătră  PP.  SS.  noştri  arhierei. 

Redacţia. 


MIŞCAREA  LITERARĂ. 

{  Două  broşuri  dfe  predici.  Părintele  C.  Moldovan  sub  - 
titlul:  « Invaţă-ne  să  ne  rugăm. »,  tipăreşte  într’o  broşură  de  80 
pagini,  10  predici  prelucrate  din  nemţeşte.  Şi  bine  face.  E  do¬ 
vada  omului  care  munceşte  conştienţios  în  slujba  pe  care  o 
ocupă  şi  e  un  merit,  că  vine  în  ajutorul  colegilor  săi,  prin  rodul 
ostenelelor  sale  de  a  vesti  cuvântul  Domnului  în  această  vreme, 
când  mai  mult  e  trebuinţă  de  a  îndreptă  şi  ochii  oamenilor 
spre  Dumnezeu.  Deşi  prelucrări,  broşura  are  dreptul  la  recu¬ 
noştinţa  noastră.  Au  şi  prelucrările  un  rost  însemnat  în  lipsa  de 
originale.  Când  trebuinţa  e  arzătoare,  —  cum  o  trebuinţă  arză¬ 
toare  e  în  zilele  de  acum  adăparea  sufletelor  cu  apa  vieţii,  ce 
isvoreşte  din  cuvântul  Domnului,  —  nu  'are  atâta  însemnătate 
de  unde  faci  seamă  de  ajutorul  ce  îl  dai  vecinului  năcăjit  şi 
lipsit,  câtă  importanţă  are  in  sine  faptul  că  l-ai  ajutat,  măcar  de 
vei  fi  împrumutat  de  aiurea,  numai  să  nu  laşi  să  sufere  pe  celce 
îţi  bate  la  uşă.  Şi  decât  să  stai  pitit  în  umbră  şi  să  strigi  numai 
din  vreme  în  vreme  la  trecătorii  grăbiţi,  cari  s’aleargă  să-şi  împli¬ 
nească  datoria,  totuşi  e  mai  cinstit  să  munceşti  după  puteri, 
chiar  imitând  lucrul  altuia,  ori  împrumutând  cuviincios  resultatele 
bune  şi  frumoase  la  cari  a  ajuns  cineva,  fie  şi  un  străin  de  tine 
şi  de  ai  tăi.  Aşâ  e  cu  prelucrările;  cerinţa  principală  e  să  fie 
un  bun  accesibil,  să  poată  deveni  un  bun  comun,  care  să  aducă 
roade  folositoare.  Şi  predicile  păr.  Moldovan  au  această  însuşire. 
Măsurate  cu  regula  strict  omiletică,  poate  nu  vor  răspunde 
tuturor  cerinţelor  dar  aceasta  ar  fi  o  învinuire  ce  s’ar  putea  aduce 

cel  mult  originalelor,  nu  prelucrării,  însă  nu  trebuie  să  se  uite  că 
sunt  alcătuiri  ocazionale,  cari  răspund  unor  anume  împrejurări. 

Aflu  chiar  că  felul  săltăreţ  de  expunere  răspunde  pe  deplin 
sentimentelor  şi  gândurilor,  ce  ne  robesc  în  aceste  vremuri, 
gânduri  şi  simţiri,  ce  aleargă  neliniştite  dintr’o  clipă  într’alta, 
fără  posibilitatea  de  a  se  statornici  într’o  direcţie  din  pricina 
grijilor,  temeiilor  şi  îndoelilor  ce  ne  chinuesc.  Azi  povestirea 
unei  întâmplări  de  pe  câmpul  de  luptă,  o  rază  de  lumină  prinsă 
şi  numai  pe  câteva  clipe  pentru  a  lumină  întunerecul  ce  ne 
cuprinde,  câteva  cuvinte  scrise  de  un  fiu  ori  soţ  din  linia  de 
foc,  comentate  într’un  limbaj  creştinesc,  prind  în  sufletnl  as¬ 
cultătorilor,  fac  efectul  pe  care  nu-I  ajungeau  argumente  grupate 
cu  multă  grijă  şi  sistem  în  felul  obicinuit  al  predicilor  din  alt 
timp.  Mai  au  chiar  aceste  predici  o  învăţătură  preţioasă  pentru 
noi,  când  ne  îndrumă  să  ne  desbărăm  de  tonul  obicinuit  al 
dăscălirii  continue,  de  felul  predicii,  in  care  se  mustră  într’una 
mulţ'mea,  pentru  vieaţa  păcătoasă  pe  care  o  duce;  să  ne  des- 
vătăm  de  a  înfruntă  mereu,  fapt  care  mai  adeseori  răsvrătdşte 
decât  îndreaptă.  E  mult  mai  nimerit  să  analizezi  starea  sufle¬ 
tească  a  păcătosului,  să  i  înfăţişezi  pilda  respingătoare  a  unei 
vieţi  urâte,  dar  imediat  să  exprimi  încrederea  în  ascultători,  că 
ei  nu  sunt  aşă,  nu  pot  lunecă  în  aşâ  măsură  pe  calea  incon¬ 
ştienţei.  Şi  mai  nimerită  e  predica  sprijinită  pe  pilde  şi  asemă¬ 
nări  de  o  adevărată  frumsetă  şi  valoare  creştinească. 

Cele  10  predici  îmbrăţişează  în  deosebi  trei  probleme. 
Invaţă-ne  să  ne  r^igăm,  —  ajutaţi  să  luptăm  prin  rugăciuni  cătră 
Dumnezeu  —  şi  la  ce  ajută  rugăciunea:  e  cuprinsul  celor  3  dintâi; 
următoarele  tratează  despre  nădejde:  încredinţează  lui  Dumnezeu 
calea  ta,  —  prin  tăcere  şi  nădejde,  —  şi  fericit  bărbatul  care  nădăj- 
dueşte  spre  dânsul.  A  7-a  stărue  asupra  credincioşiei  dintre 
soţi  îndeosebi,  iar  cele  3  din  urmă  au  de  obiect  iubirea:  întru 
toate  aceste  biruim,  —  porunca  cea  mare,  —  şi  Dumnezeu  ne 
iubeşte  pe  noi. 

Se  cuvine  să  primim  cu  bucurie  această  «parte  din  munca 
desvoltatâ  in  toate  Duminecile  de  pe  amvon  pentru  credincioşii 
mei  din  Cristian»,  —  cum  spune  autorul,  —  munca  unui  preot 
harnic,  la  care  adauge  şi  o  frumoasă  faptă  de  caritate,  oferă 
50%  din  profit  pentru  orfanii  ostaşilor  căzuţi  în  răsboiu.  (Se 
capătă  la  Librăria  arhidiecezană  în  Sibiiu,  preţul  Cor.  l-60.) 


A  doua  broşură  de  care  fac  pomenire  e  a  părintelui  N. 
Runceanu  din  România:  «Predici  la  sărbătorile  mai  însem¬ 
nate».  Sunt  20  de  predici  la  17  sărbători.  Fiecare  predică  în¬ 
cepe  prin  o  expunere  asupra  însemnătăţii  istorice  a  sărbătorii, 
se  înfăţişează  apoi  vieaţa  şi  faptele  sfinţilor,  din  cari  se  scot 
concluzii  şi  potrivite 'îndrumări  creştineşti  (sfinţii  Constantin  şi 
Elena,  sf.  Dumitru,  sf.  Nicolae,  st.  loan  Botezătorul,  sf.  Oeorge).  în 
legătură  cu  sărbătoarea  sfinţilor  apostoli  Petru  şi  Pavel  se  tâlcueşte 
ce  înseamnă  pentru  fiecare  creştin  cuvintele :  «Saule,  Saule  pen- 
truce  mă  prigoneşti  ?»  întru  preamărirea  Maicei  Domnului  sunt 
3  predici:  la  Adormire  vorbindu-ne  despre  ascultarea  de  cu¬ 
vântul  lui  Dumnezeu  şi  păzirea  Iui,  la  Intrarea  în  biserică  se 
dau  poveţe  despre  datoria  părinţilor  cătră  copii,  iară  la  Buna¬ 
vestire  despre  smerenie.  în  legătură  cu  praznicele  împărăteşti 
se  tâlcueşte  cuprinsul  evangheliei  dela  schimbarea  la  faţă,  se 
arată  ce  a  adus  Domnul  pe  pământ  prin  naşterea  sa,  cari  sunt 
luminile  ce  se  varsă  în  suflete  dela  sărbătoarea  întimpinării 
Domnului,  ce  să  facem  noi  ca  să  binemerităm  măreaţa  înviere 
şi  în  urmă  se  comentează  cu  aplicări  frumoase  povestirea  evan¬ 
gheliei  dela  Înălţare.  Mai  adăugând  cuvântările  dela  înălţarea 
sf.  Cruci,  dela  sf.  arhangheli  şi  anul  nou,  —  care  nu  trebue 
să  fie  o  sărbătoare  din  obiceiu  ci  un  moment  de  reculegere 
sufletească,  —  am  dat  cuprinsul  broşurei  de  peste  200  pagini, 
format  neobicinuit  pentru  cărţi  de  predici.  Predicile  sunt  ţinute 
într’un  grai  limpede  şi  curgător,  întru  toate  pe  înţelesul  popo¬ 
rului.  învăţăturile  se  ilustrează  cu  citate  din  sf.  Scriptură,  nu 
tocmai  multe,  dar  nimerit  alese. 

Cuprinzând  însemnat  material  religios,  se  recomândă  aten¬ 
ţiunii  broşura  care  nu  costă  decât  Cor.  P40. 

_  Pr.  P.  M. 


Calendarul  Asocîaţiunii,  pe  anul  visect  19l6,  întocmit  de 
Nicolae  Iosif.  Preţul  40  bani. 

Călindarul  dela  Cluj,  pe  anul  visect  1916,  întocmit  de 
A.  Melin. 

Amândouă  aceste  Calendare  au  cuprins  potrivit  pentru  po¬ 
porul  dela  sate. 

Tuturor  colaboratorilor,  abonaţilor  şi 
prietenilor  * Revistei  Teologice » le  urăm: 

Sărbători  fericite  ! 


J 


Aviatorii  de  pe  Zepellne  despre 
alcool.  După  ultimul  atac  ce  l’au  făcut 
Germanii  cu  Zeppeiinele  lor  în  contra 
Angliei,  căpitanul  Mathey  a  făcut  unui 
ziarist  american  între  altele  şi  urmă¬ 
toarea  mărturisire:  «Înainte  de  a  în¬ 
cepe  expediţia  noastră,  am  mâncat 
bine.  In  decursul  expediţiei  am  luat 
din  când  în  când  câte-o  înghiţitură  de 
cafea  ori  ceai  cald,  păstrat  în  sticle 
sistem  «Thermos».  Noi  toţi  ne  reţi¬ 
nem  dela  orice  fel  de  beuturi  spir- 
tuoase,  căci  în  decursul  călătoriei  noa¬ 
stre  aeriane  trebue  să  fim  treji  Ia  cap 
şi  cu  nervii  calmaţi,  iar  acestea  sunt 
lucruri  pe  cari  alcoolul  nici  deeum  nu 
le  favorizează». 

* 

0  pastorală  foarte  frumoasă  şi 
plină  de  învăţături  mângâietoare  a  tri¬ 
mis  de  toţi  stimatul  şi  iubitul  nostru 
episcop  al  diecezei  Caransebeşului, 
P.  S.  Sa  Dr.  E.  Miron  Cristea  «iu¬ 
biţilor  noştri  fii  credincioşi,  cari  luptă 
pe  toate  câmpurile  de  răsboi,  sau  zac 
răniţi  şi  bolnavi  prin  spitalele  ţărilor». 
Cetindu-o  fraţii  uoştri  din  răsboi,  vor 
simţi  din  cuvintele  ei  dragostea  caldă 
şi  grija  părintească  cu  care  se  cugetă 
la  dânşii  arhiereul  lor.  Raza  de  nădejde 
care  li-se  va  strecură  în  inimi,  le  va 
da  tărie  să  suporte  mai  uşor  povara 
năcazurilor  şi  suferinţelor  răsboiului, 
care  li  s’a  impus.  în  sufletele  lor  va 


creşte  şi  mai  mult  alipirea  faţă  de  bi¬ 
serica  strămoşească  şi  de  păstorii  ei, 
cari  în  vremuri  grele  îşi  cercetează  fiii 
îndepărtaţi  şi  îndureraţi  cu  poveţe  pline 
de  mângâiere. 

* 

Un  filantrop.  In  săptămânile  tre¬ 
cute  a  trecut  la  cele  vecinice  preotul 
Augustin  Beleş  din  comuna  Şimand. 
In  decursul  activităţii  sale,  defunctul 
a  fost  un  preot  devotat  bisericii  şi  po¬ 
porului,  ceeace  a  dovedit  şi  prin  te¬ 
stamentul  său,  lăsând  o  frumoasă  avere, 
de  peste  70  mii  coroane,  pentru  sco¬ 
puri  culturale  şi  de  binefacere.  Dum¬ 
nezeu  să-l  odihnească  în  lăcaşurile 
drepţilor! 

* 

O  frumoasă  interpretare  a  sluj¬ 
bei  ce  6  face  preotul  o  găsim  în- 
tr’unul  din  discursurile  ce  le-a  rostit 
in  zilele  trecute  dl  loan  C.  Brăteanu, 
ministrul-preşedinte,  în  camera  română. 
Dupâce  a  răspuns  opoziţiei  că  Ro¬ 
mânia  astăzi  se  bucură  de  «respect  şi 
considerare  din  partea  străinătăţii»,  a 
arătat  de  ee  a  cerut  linişte  din  partea 
opoziţiei,  apoi  a  terminat  aşa:  «In 
orice  fel  nu  este  drept  şi  nu  se  cu¬ 
vine  să  luaţi  în  nume  de  rău  atitudinea 
hotârîtâ  a  majorităţii,  încrederea  ei  li¬ 
niştită,  pentrucă  ea  nu  e  impusă  de 
un  om  sau  de  colegii  să-i  din  minister, 
ci  de  misiunea  ce  o  avem,  precum  în 

biserică,  când  preotul  slujeşte,  recu¬ 
legerea  şi  respectul  se  impune  de 
slujba  care  o  face,  pentrtică  în  cuvintele ' 
lui  nu  grăeşte  voinţa  unui  om,  ci  cre¬ 
dinţa  unanimă  a  acelora  care-l  îneun- 
ioară  şi  nădejdile  lor,  ale  tuturor ». 

* 

Teologii  nu  pot  fi  desbrăcaţi  In 
faţa  comisiei  de  asentare.  Se  ştie  că 
teologii  an  drept  bazat  în  lege,  de-a 
nu  fi  desbrăcaţi  cu  ocazia  asentării, 
comisia  de  cercetare  trebuind  să  se 
mulţumească  cu  declaraţia  ce  o  fac 
teologii  despre  Starea  lor  sanitară. 
In  «Românul»  cetim  despre  un  caz 
de  abatere  dela  legea  şi  practica  de 
până  acum.  «A  făcut  nu  de  mult  sen- 
saţie  foarte  penibilă  procedura  unei 
comisii  care  asentâ  într’o  localitate 
din  apropierea  Aradului,  unde  se  ştie, 
există  institut  de  teologie.  Această 
comisie  i-a  provocat  adecă  pe  teologi 
să  se  desbrace  şi  i-a  pus  sub  măsură. 
Preşedintele  comisiei  administrative 
a  făcut  arătare  împotriva  acestei  pro¬ 
ceduri  a  comisiei  de  asentare.  Ministrul 
apărării  ţării  a  dresat  de  urgenţă  comisiei 
porunca,  ca  în  viitor  să  se  abţină 
dela  proceduri  de  aceste  ilegale.  Nu 
numai  preoţii  au  acest  favor,  ci  şi 
oricare  bărbat  obligat  a  se  prezentă'’ 
la  asentare  poate  cere  ca  să  fie  vizitat 
de  medic,  după  un  paravan». 

Având  acest  favor,  e  bine  ca 
teologii  să  ceară  observarea  Iui  cu 
ocazia  asentărilor, 

* 

„Cugetarea  creştină  îndulcind 
grozăviile  răsboiului".  Revista  «Am¬ 
vonul»  dă  conţinutul  unui  articol  pu¬ 
blicat  de  păr.  arhim.  /uliu  Scriban, 
într’o  altă  revistă  din  Ţară,  sub  titlul 
de  mai  sus.  P.  C.  Sa  vorbind  de  le¬ 
gătura  produsă  între  popoare  prin 
cultură,  a  spus  că  această  legătură  prin 
răsboi  s’a  pierdut.  Răsboiul  samănă 


acum  ură  nemăsurată,  neîncredere  şi 
vrSşmăşie  între  popoare.  Oamenii  s’au 
apucat  să  rezolve  cu  forţă  ceeace  tre¬ 
buia  rezolvit  pe  calea  dreptăţii...  Ura 
vorbeşte  -  şi  ea  este  aşa  de  puternică, 
că  a  tras  cu  buretele  peste  toată  alianţa 
culturală  existentă  până  acum. 

Totuşi  a  mai  rămas  ceva  care  nu 
vrea  să  tacă,  şi  acesta  este  glasul  creştin, 
care  vorbeşte  în  numele  Învăţătorului 
din  Nazaret  peste  foc  şi  peste  bubuitul 
tunului.  Căci  Ia  două  zile  dela  decla¬ 
rarea  răsboiului  s’a  şi  înfiinţat  în  Londra 
o  societate  pentru  ajutorarea  Germa¬ 
nilor,  Austriacilor  şi  Ungurilor  care 
s’ar  afla  în  nevoe.  Iri  acelaş  timp  în 
Germania  la  Berlin  s’a  înfiinţat  un 
birou  la  fel,  cu  scopul  de  a  procura 
informaţiuni  cu  privire  la  GermaniN 
din  străinătate  şi  la  străinii  din  Ger¬ 
mania.  Afară  de  acestea  mai  sunt  şi 
altesocieiăţi  în  Anglia,  tot  cu  asemenea 
scopuri  binefăcătoare. 

Toate  acestea  sunt  opera  cieşti- 
nismului,  însemnând  iubirea  vrăşma¬ 
şului. 

Setea  noastră  de  a  veni  în  ajutor 
şi  de  a  îndulci  chinurile  nu  cunoaşte 
graniţe.  Da,  această  trebuinţă  ţâşneşte 
cu  şi  mai  multă  putere  acolo  unde 
în  suferinţa  cea  mai  străină,  noi  găsim 
trăsăturile  propriei  noastre  suferinţe. 
Ceeace  uneşte  pe  oameni  e  înfipt 
cu  rădăcini  multimai  adânci  în  fiinţa 
noastră,  decât  ceeace  ii  desparte. 
Dacă  vom  putea  lega  rănile  pe  care 
suntem  nevoiţi  să  ie  facem,  şi  dacă 
şi  în  ţările  vrăşmaşe  se  va  face  tot 
aşa,  aceasta  va  fi  o  garanţie,  că  pe 
viitor  vor  străluci  zile  mai  limpezi. 

In  mijlocul  fierberii  care  ruinează 
împrejurul  nostru  atâtea  lucruri,  pe 
care  noi  le  socoteam  vrednice  a  dură 
în  etern,  putinţa  unei  astfel  de  acţiuni 
îmbracă  în  fier  curajul  nostru  şi  ne 
dă  speranţa  că  punţi  noi  vor  putea 


fi  reclădite,  pe  întinsul  cărora  din 
nou  se  vor  uni,  intim,  într’o  silinţă 
comună  oamenii  care  acum  se  găsesc 
depărtaţi  unii  de  alţii. 

Hristos  continuă  a  vorbi  oa¬ 
menilor  din  ruinele  care  fumegă.  Ei 
recunosc  că  El  îi  face  datori  să  vor¬ 
bească  în  contra  urilor  şi  peste  gra¬ 
niţele  politice  şi  naţionale.  Dragostea 
câtră  aproapele,  la  care  se  referă  cei 
ce  duc  această  acţiune,  arată  că  dru¬ 
mul  de  pe  Oolgota  este  cel  ce  ţine 
calde  inimile  lor.  Numai  El  a  mai 
rămas,  celce  lucrează  în  mijlocul  va¬ 
lurilor  ce  au  scormonit  toate  patimile 
omeneşti,  Domnul,  care  nu  cade  sub 
vijelia  oamenilor,  fiindcă  El  nu  este 
dela  oameni. 

* 

Preoţii  din  armata  Franţei.  In 

Franţa  serviciul  militar  este  obligator 
pentru  toţi  cetăţenii,  fără  vre-o  deose¬ 
bire.  Chiar  clericii,  cari  până  la  1889 
se  bucurau  de  scutire,  dela  această 
dată,  deşi  propriu  zis  nu  erau  supuşi 
la  serviciul  militar  activ,  totuş  prin 
legea  specială  din  acel  an  au  început 
a  fi  înscrişi  la  serviciul  sanitar  al  ar¬ 
matei,  unde  aveau  să  servească  în  caz 
de  mobilizare.  Iar  dela  1905,  când  s’a 
denunţat  concordatul,  făcându-se  sepa- 
raţiunea  între  biserică  şi  stat,  serviciul 
militar  activ,  de  cazarmă,  a  ajuns  obli¬ 
gator  şi  pentru  cler,  potrivit  cu  apti¬ 
tudinile  fiecăruia. 

Nu  este  mai  puţin  adevărat  însă, 
că  armata  franceză  îşi  are  organizat 
încă  din  timp  de  pace  şi  serviciul  său 
de  preoţi  militari,  cari  îşi  exercită  atri¬ 
buţiile  lor  ca  atari.  Numărul  lor  acum 
trece  de  300,  ceeace  vine  4  sau  5  preoţi 
militari  pentru  un  corp  de  armată. 
Numărul  lor  fiind  neîndestuiitor  pentru 
nevoile  religioase  ale  armatei,  a  fost 
aproape  îndoit  prin  numirea  preoţilor 


militari  ajutători.  Iar  acum,  cu  oca- 
ziunea  răsboiului,  s’a  organizat  un 
birou  de  preoţi  militari  voluntari,  me¬ 
niţi  a  înlocni  pe  cei  răniţi  sau  morţi 
în  răsboi.  De  asemenea,  din  August 
1914,  s’au  făcut  numiri  de  preoţi,  pentru 
durata  răsboiului  numai,  şi  la  flota 
maritimă,  unde  se  găsesc  azi  vre-o  14 
preoţi  militari. 

Numărul  acestor  clerici  chemaţi 
în  serviciul  armatei,  dar  cu  dreptul 
de  a-şi  purtă  haina  lor  şi  numai  pentru 
cele  preoţeşti,  este  covârşitor  întrecut 
de  al  clericilor  —  de  mir  şi  călugări  — 
mobilizaţi  la  serviciul  sanitar  şi  la  cele 
auxiliare,  ca :  administraţie,  birouri, 
intendenţă,  etc.  Nu  se  numără  mai 
puţin  de  20,000  în  această  categorie, 
în  care  sunt  cuprinşi  cei  între  vârsta 
de  30—46  ani  şi  recrutaţi  în  condiţi- 
unile  legii  deia  1889,  amintite  mai  sus, 
până  la  separaţiunea  bisericii  de  stat 
din  1905. 

Militarii  aceştia  preoţi  —  simplii 
soldaţi,  subofiţeri  şi  ofiţeri  —  nici  sub 
haina  militară  n’au  încetat  a  fi  preoţi. 
Ziarele  franceze  au  istorisit  adesea 
isprăvile  lor  militare  precum  şi  entu¬ 
ziasmul  şi  încrederea  camarazilor  în¬ 
curajaţi  cu  cuvinte  sfinte  şi  spovediţi 
chiar  în  toiul  luptelor  de  dânşii.  Nu 
mai  puţin,  ei  au  fost  un  preţios  ajutor 
preoţilor  militari,  ca  şi  cei  dela  serviciul 
sanitar  şi  auxiliar,  săvârşind  adesea 
liturgii  înainte  de  a  începe  lupta  ori 
îndeplinind  şi  alte  servicii  religioase  de 
circumstanţă.  Pericolele  răsboiului  mu¬ 
tând  sufletele,  i-a  făcut  mai  plăcuţi, 
chiar  respectaţi  şi  ascultaţi  între  ca¬ 
marazi  şi  snperiori,  tocmai  pentru 
calitatea  lor  sacerdotală,  pentru  care 
erau  dispreţuiţi  în  timp  de  pace.  Şi 
nu  sunt  puţini  aceia  cari  nădâjduesc 
că  din  răsboiu  se  va  întoarce  o  Franţă 
plină  de  credinţă  religioasă,  în  care 
«preoţii  cu  raniţa  în  spate»  îşi  au 
meritul  lor. 

(« Adevărul  bisericesc »). 

